
Rokotukset on osoitettu erittäin kustannusvaikuttavaksi tavaksi lisätä väestön terveyttä. Suomessa 
pikkulasten rokotuskattavuus on perinteisesti ollut hyvä. Rokotuskattavuudessa on kuitenkin huomattavaa 
alue- ja rokotekohtaista vaihtelua. Tutkimuksen tarkoituksena oli kuvata kansallisen rokotusohjelman 
toteuttamiseen vaikuttavia tekijöitä rokotustyötä tekevien ja rokotustoiminnasta vastuussa olevien 
kokemana. Tavoitteena oli selvittää millaiset tekijät vaikuttavat kansallisen rokotusohjelman 
toteuttamiseen kahdessa rokotuskattavuudeltaan erilaisessa kunnassa, ja miten näiden tekijöiden 
vaikutukset koetaan heijastuvan alueen rokotuskattavuuteen. Tutkimus toteutettiin laadullisena 
tutkimuksena. Kuntien terveydenhuollon ammattilaisilta selvitettiin kyselytutkimuksella kansallisen 
rokotusohjelmaan toteuttamiseen liittyviä kokemuksia, esteitä ja mahdollisuuksia. Aineiston analyysi 
suoritettiin käyttäen tematisointia ja sisällönanalyysiä. Tutkimus osoitti, että kansallisen rokotusohjelman 
toteuttamiseen ja rokotuskattavuuteen vaikuttavat useat erilaiset tekijät, jotka voivat olla kumian sisäisiä 
tai kunnasta riippumattomia tekijöitä. Vanhempien lastensa rokotuksiin kohdistuva epäröinti ei ole ainoa 
selittävä tekijä, vaan terveydenhuollon ammattilaisten rokotusosaaminen, rokotustoiminnan käytännön 
jäljestäminen, media ja yhteiskunnalliset ilmiöt vaikuttavat rokotuksiin liittyvään luottamukseen ja 
rokotuskattavuuteen. Terveydenhuollon ammattilaisilla on kuitenkin keskeinen rooli kansallisen 
rokotusohjelman toteutumisessa. Koulutuksella ja kansallisten asiantuntijoiden tuella voidaan tukea 
ammattilaisten mahdollisuuksia edistää väestön rokotussuojaa. 

1 Johdanto 

Rokotuskattavuuden heikentyminen on kansanterveydellinen riski, sillä maailmanlaajuisesti rokotukset ovat puhtaan veden jälkeen merkittävin 
terveyttämme edistävä tekijä (Sadaf, Richards, Glanz, Salmon & Omer 2013, 4293). Viimeisen vuoden aikana julkisen keskustelun aiheena on ollut 
väestön rokotussuojan heikentyminen ja pelko rokotuksilla estettävien tautien ilmaantumisesta uudelleen. Erityistä huolta ovat aiheuttaneet Euroopan 
maissa todetut tuhkarokkoepidemiat. Matkailun seurauksena yksittäisiä tautitapauksia ja pieniä tautiryppäitä on esiintynyt myös Suomessa. Huoli 
rokotuskattavuuden laskusta on tuonut keskusteluun myös kysymyksen rokotusten vapaehtoisuudesta ja pakollisuudesta. Tämä keskustelu voimistui 
edelleen maaliskuussa 2018 voimaan tulleen uuden tartuntalain pykälän 48 - Työntekijöiden ja opiskelijoiden rokottaminen potilaiden suojaamiseksi - 
myötä. Pykälä velvoittaa työnantajaa huolehtimaan henkilöstön ja opiskelijoiden rokotuksista, mitä monissa kommenteissa on pidetty vaatimuksena 
pakollisista rokotuksista (Nohynek 2018; Tartuntatautilaki uudistui, näin henkilöstön rokottaminen muuttuu 2017). Rokotukset on osoitettu 
kustannusvaikuttavaksi tavaksi lisätä väestön terveyttä ja hyvinvointia. Rokotukset ovat estäneet valtavan määrän sairastumisia, vammautumista ja 
kuolemantapauksia ympäri maailmaa. (Eskola, Duclos, Schuster, MacDonald & the SAGE Working Group on Vaccine Hesitancy 2015, 4215.) 
Rokotukset suojaavat yksilöä tarttuvilta taudeilta. Tämä yksilön saama rokotussuoja voi johtaa myös rokottamattomien suojaan, kun mahdollisuus taudin 
leviämiseen väestössä pienenee. Jos riittävän moni jättää rokotukset ottamatta, väestötason laumasuoja häviää ja rokotuksilla estettävät tartuntataudit ja 
niiden aiheuttamat epidemiat palaavat. Laumasuoja on tärkeä niin rokotetuille kuin rokottamattomille, sillä se tehostaa rokotettujen suojaa ja vähentää 
taudin riskiä niillä, jotka eivät halua tai esimerkiksi lääketieteellisen syyn johdosta voi ottaa rokotuksia. (Leino & Kilpi 2005.) 

Pikkulasten rokotuskattavuus on perinteisesti ollut Suomessa hyvä ja suurin osa lapsista saa neuvolassa tai kouluterveydenhuollossa kaikki iänmukaiset 
rokotteet. Rokotuskattavuudessa on kuitenkin havaittavissa alue- ja rokotekohtaista vaihtelua. Esimerkiksi tuhkarokolta, sikotaudilta ja vihurirokolta 
suojaavan MPR-rokotteen sai koko Suomessa noin 94 prosenttia vuonna 2015 syntyneistä lapsista, mutta joillakin alueilla MPR-rokotteen kattavuus on 
jäänyt alle 90 prosenttiin. Tuhkarokko on erittäin herkästi tarttuva tauti ja laumasuojan ylläpitämiseksi kahden MPR-rokotteen saaneita tulisi olla yli 95 
prosenttia väestöstä. (Lasten rokotuskattavuus 2018.) 

Euroopan unionin tautivirasto (European Centre for Disease Control and Prevention - ECDC) on esittänyt huolensa rokotuskattavuuden heikentymisestä 
eri EU maissa. ECDC on raportoinut yli 14 000 tuhkarokkotapausta helmikuun 2017 ja tammikuun 2018 välisenä aikana. Määrä on suurin vuosiin. Suurin 

osa tuhkarokkoon sairastuneista on ollut puutteellisesti rokotettuja ja tuhkarokkoa on todettu uudelleen myös maissa, joista tauti oh saatu käytännössä jo 
hävitettyä. (Risk of measles transmission in the EU/EEA 2018.) Euroopan tuhkarokkoepidemiat ovat heijastuneet myös Suomeen. Terveyden ja 
hyvinvoinnin laitos (THL) on raportoinut 10 matkailun seurauksena tullutta tuhkarokkotapausta kesä-elokuun 2017 aikana (Euroopan tuhkarokkoepidemia 
heijastuu myös Suomeen 2017). Tuhkarokon leviämisen estämiseksi Euroopan komissio julkaisi huhtikuussa 2018 lehdistötiedotteen, jossa esitetään, että 
kaikkien jäsenmaiden tulisi sitoutua 95 prosentin MPR-rokotuskattavuuden tavoitteeseen. Lisäksi komissio suosittaa erilaisia toimenpiteitä, joilla 
vahvistetaan yhteistyötä unionin alueella rokotuksilla estettävien tautien torjumiseksi. (Rokotukset: komissio kehottaa tehostamaan EU:n yhteistyötä 
ehkäistävissä olevien tautien torjunnassa 2018.) Rokotusvastaisuus ja rokotusluottamuksen puute vaarantavat rokotusohjelman toteutumisen ja riittävän 
rokotuskattavuuden. Rokotuksiin epäröivästi tai kielteisesti suhtautuvien määrän lisääntymisestä on viitteitä myös Suomessa. Suomalaisissa tutkimuksissa 
on todettu, että rokotuksiin kriittisesti suhtautuneet epäillevät erityisesti rokotteiden tarpeellisuutta ja turvallisuutta. Myös maailmankatsomukselliset, 
uskonnolliset ja salaliittoteorioihin liittyvät uskomukset vaikuttavat ihmisten rokotusluottamukseen. (Puumalainen, Nohynek & Launis 2015, 2222.) 

Myös ajankohtainen sosiaali-ja terveydenhuollon rakenneuudistus voi olla uhka Suomen hyvin toimivalle neuvolajärjestelmälle ja rokotuskattavuudelle. 
Neuvolapalvelut voivat hajautua nykyisestä palvelujärjestelmästä osin yksityissektorille, mikä voi vähentää väestön luottamusta rokotuksiin. Rokottajiksi 
voi myös päätyä sairaanhoitajia, joilla on selvästi neuvoloiden terveydenhoitajia vähemmän kokemusta rokottamisesta, mikä voi heijastua vaikeutena 
kommunikoida perheille rokotusten hyödyistä. Rokotusohjelman toteutuksen tulisikin säilyä julkisella sektorilla, jotta rokotustoiminnan laadukas ja 
yhdenmukainen toteuttaminen eri alueilla on mahdollista. 

Huoli väestön rokotuskattavuuden heikentymisestä on lisännyt yhteistyötä kuntatoimijoiden ja THL:n välillä. Väestön rokotussuojan ylläpitämiseksi ja 
parantamiseksi THL järjestää kuntien ja sairaanhoitopiirien kanssa rokotusaiheisia yhteistyökokouksia, joiden tavoitteena on arvioida alueen 
rokotuskattavuutta ja kansallisen rokotusohjelman toteutumista sekä mahdollisia kunnan rokotustoimintaan liittyviä haasteita. Työskentelen itse THL:ssä 
ja rokotuksiin sekä rokotuskattavuuksiin liittyvä yhteistyö kuntien ja sairaanhoitopiirien kanssa on keskeinen osa työtäni. Tämän tutkimuksen 
toteuttaminen tukee tehtäviäni ja ammatillista kehittymistäni THL:n asiantuntijana. Tässä opinnäytetyössä tutkitaan kansallisen rokotusohjelman 
toteutumista kahdessa rokotuskattavuudeltaan erilaisessa kunnassa. Tutkimuksen tarkoituksena on kuvata tekijöitä, joiden koetaan vaikuttavan kansallisen 
rokotusohjelman toteuttamiseen kunnassa. Tavoitteena on selvittää rokotustyötä tekevien ja rokotustoiminnasta vastuussa olevien henkilöiden kokemuksia 
siitä, millaiset tekijät vaikuttavat kunnan rokotustoimintaan ja miten näiden tekijöiden vaikutukset koetaan heijastuvan kansallisen rokotusohjelman 
toteuttamiseen ja rokotuskattavuuteen. Tutkimuksen tulokset edistävät kansallisen rokotusohjelman toteutumista kunnissa. Tutkimuksesta saatua tietoa ja 
tutkimustuloksia voidaan jatkossa hyödyntää kunnissa sekä THL:n rokotusaiheisilla kuntakäynneillä, rokotustoiminnan suunnittelussa osana sosiaali- ja 
terveydenhuollon rakenneuudistusta ja yleisesti rokotusviestinnässä. Tutkimus on myös osa laajempaa THL:n rokotusluottamukseen liittyvää tutkimus-ja 
asiantuntijatoimintaa, jossa laaditaan näyttöön perustuvia toimenpiteitä rokotuksiin epäröivästi suhtautuvan henkilön kohtaamiseen, rokotusviestintään ja 
koulutukseen. Tutkimustietoon perustuvat toimenpiteet auttavat terveydenhuollon ammattilaisia ymmärtämään vanhempien huolenaiheita, käyttämään 
motivoivaa haastattelua ja asiakaslähtöisiä kysymyksiä rokotusluottamuksen kasvattamiseksi sekä kertomaan selkeästi ja totuudenmukaisesti rokotteen 
eduista ja riskeistä (Benin, Wisler-Scher, Colson, Shapiro, Holmboe 2006, 1532 - 1533; MacDonald & Finlay 2013). 

Kansallinen rokotusohjelma perustuu tartuntatautilakiin (L 1227/2016) ja sosiaali-ja terveysministeriön (stm) asetukseen rokotuksista (A 149/2017). Stm 
on vastuussa kansallisesta rokotusohjelmasta ja rokotteisiin liittyvästä lainsäädännöstä. THL:n nimittämän Kansallisen rokotusasiantuntijaryhmän 
(KRAR) tehtävänä on valmistella ja antaa tukea rokotusohjelmaa koskevaan päätöksentekoon. THL toimii puolestaan asiantuntijalaitoksena 
tartuntatautien vastustamiseen ja rokotuksiin liittyen, arvioi ja kehittää kansallista rokotusohjelmaa sekä huolehtii korkean rokotuskattavuuden 
ylläpitämisestä. Lisäksi THL vastaa rokotteiden jakelusta kunnille ja ohjeistaa rokotusohjelman toteuttamiseen liittyviä asioita. Kansallisen 
rokotusohjelma rokotteet hankitaan valtion kustannuksella. Rokotukset ovat Suomessa vapaaehtoisia ja saajalleen maksuttomia. (Miten rokote tulee 
rokotusohjelmaan? 2012; Rokotukset n.d.) Kansallisen rokotusohjelman toteuttaminen on kuntien vastuulla (L 1227/2016, 44 §). Kunnan tulee nimetä 
lääkäri, joka vastaa rokotustoiminnan suunnittelusta ja toteutuksesta (A 149/2017, 6 §). Rokotustoimintaa toteuttavilla henkilöillä tulee olla ajantasaiset 
tiedot kansallisen rokotusohjelman rokotteista, rokottamisesta ja rokotteiden oikeasta käsittelystä, jotta rokotusohjelman toteuttaminen on 
tarkoituksenmukaista ja laadukasta (Rokotusten järjestäminen 2018). 

Kansallinen rokotusohjelma perustuu vahvaan tutkimusnäyttöön rokotteiden tehosta, turvallisuudesta ja kustannusvaikuttavuudesta. Rokotusohjelmaa 
kehitetään jatkuvasti. Kansallinen rokotusasiantuntijaryhmä (KRAR) arvioi ohjelmaan ehdolla olevan uuden rokotteen käytöstä saatua tieteellistä näyttöä 
sekä yksilön ja väestön näkökulmasta ennen kuin antaa suosituksen rokotteen ottamisesta kansalliseen rokotusohjelmaan. Arviointiin käytettävät kriteerit 
edellyttävät, että rokottamisesta tulee seurata kansanterveydellisesti huomattavaa tautien vähenemistä, rokotteen tulee olla yksilölle että väestölle 
turvallinen ja rokotusohjelman toteuttamiseen liittyvien taloudellisten kustannusten on oltavat kohtuulliset saavutettavaan terveyshyötyyn nähden. (Salo 
2017, 14.) Vuonna 2018 lasten ja nuorten rokotusohjelma tarjoaa suojaa 13 eri tautia vastaan (ks. taulukko 1). Rokotuksilla ennaltaehkäistään rotaviruksen 
aiheuttamia ripulitauteja, pneumokokkitauteja, kurkkumätää, jäykkäkouristusta, hinkuyskää, poliota, Hib - tauteja kuten verenmyrkytystä ja 
aivokalvotulehdusta sekä tuhkarokkoa, sikotautia, vihurirokkoa, vesirokkoa, influenssaa (6-35 kk ikäiset) ja papilloomaviruksen aiheuttamia tauteja 
rokottamalla tytöt HPV-rokotteella. (Lasten ja nuorten rokotusohjelma 2017.) 


Taulukko 1. Lasten ja nuorten rokotusohjelman rokotteet ja rokotteella suojaamat taudit (Lasten ja nuorten rokotusohjelma 2017, muokattu). 


Rokote 


Tauti, jolta rokote suojaa 


Rotavirus Rotavirusripuli 

Pneumokokki Aivokalvontulehdus, keuhkokuume, verenmyrkytys ja korvatulehdus 

Viitosrokote Kurkkumätä, jäykkäkouristus, hinkuyskä, polio ja Hib- taudit, kuten aivokalvontulehdus, kurkunkannentulehdus ja verenmyrkytys 

MPR Tuhkarokko, sikotauti, vihurirokko 

Influenssa Kausi-influenssa 

Vesirokko Vesirokko 

HPV Kohdunkaulan syöpä 


Aikuisten rokotusohjelmaan kuuluvat tehosterokotteet jäykkäkouristusta, kurkkumätää ja tarvittaessa poliota vastaan sekä influenssarokote yli 65- 
vuotiaille (Aikuisten rokotusohjelma 2018). Lisäksi kansallisen rokotusohjelman rokotteita tarjotaan eri ikä-, väestö- ja riskiryhmille erikseen 
määriteltyjen kriteerien mukaisesti (Eri ryhmien rokotukset 2014). 

Kansallisen rokotusohjelman kehittäminen alkoi 1950-luvun lopulla imeväisten rokottamisella kurkkumätää, jäykkäkouristusta, hinkuyskää ja poliota 
vastaan. Rokotusohjelman ansioista yleiset ja tappavat taudit kuten isorokko, tuhkarokko, vihurirokko, sikotauti, polio, kurkkumätä, jäykkäkouristus ja 
vakavat hemofilustaudit ovat hävinneet maastamme kokonaan tai lähes kokonaan. Esimerkiksi vuonna 2016 kurkkumädästä, vihurirokosta ja poliosta 
aiheutuneita tautitapauksia ei ollut yhtään (ks. taulukko 2). Lisäksi hinkuyskän, influenssan, pneumokokkitautien ja rotavirusinfektion tautitaakkaa on 
pystytty vähentämään rokotusten avulla merkittävästi. (Leino 2017; Salo & Kilpi 2017, 977, 981.) Ennen rotavirusrokotteen tuloa kansalliseen 
rokotusohjelmaan rotavirusinfektiot aiheuttivat Suomessa vuosittain ripuliepidemian, jonka johdosta 11 000 lasta joutui sairaalahoitoon tai turvautui 
terveydenhuollon palveluihin. Saman verran lapsia sairasti ripulitaudin kotona. (Kansanterveyslaitoksen asettaman lasten rotavirusrokotustyöryhmän 
selvitys 2007, 3.) Suomessa tehdyssä rotavirusrokotteen vaikuttavuutta selvittäneessä tutkimuksessa rotavirusrokotukset vähensivät alle 5 -vuotiaiden 
lasten rotaviruksesta aiheutuneita sairaalahoitoja 93 prosenttia viiden vuoden aikana (Leino, Baum, Scott, Ollgren & Salo 2017, 5611). 

Taulukko 2. Rokotuksilla ehkäistävien tautien tapausmäärät Suomessa ennen rokotusten alkamista ja vertailuna vuonna 2016 (Leino 2017). 

Tauti 

Raportoidut tapaukset ennen 
rokotuksia 

Rokotusten 

alkamisvuosi 

Raportoidut tapaukset vuonna 2016 

Kurkkumätä 

17 899 

1945 

0 

Hinkuyskä 

18 969 

1952 

432 

Polio 

623 

1956 

0 

Tuhkarokko 

11 353 

1974 

4 

Sikotauti 

15 543 

1959 

6 

Vihurirokko 

6418 

1979 

0 

Tuberkuloosi 

15 543 

1950 

231 

Hepatiitti B (akuutit) 

286 

1992 

11 

Hib -taudit 

174 

1986 

1 


Kansallinen rokotusohjelma säästää erittäin merkittävästi terveydenhuollon kustannuksia (Salo 2014). Yhden lapsen rokotteiden hankintakustannukset 
olivat vuonna 2014 julkaistun artikkelin mukaan Suomessa 228 euroa ja koko lasten rokotusohjelman kustannukset 11,3 miljoonaa euroa, mikä oli vain 
0,06 prosenttia kaikista Suomen terveydenhuoltoon liittyvistä kuluista. Terveydenhuollon hoitokustannuksia säästyy vuosittain 72 miljoonaa euroa 
sairastamatta jääneiden tautitapausten johdosta. Lisäsäästöjä syntyy edelleen, kun vanhempien poissaolot töistä vähentyvät. (Salo & Kilpi 2017, 977 - 
978.) Kansallisen rokotusohjelman vaikuttavuus on siis kiistaton, käytettiinpä arviointimittarina tautien esiintyvyyttä tai taloudellista vaikuttavuutta. 
Rokotuskattavuus kuvaa kuinka suuri osa väestöstä, tietystä ikä- tai riskiryhmästä on saanut rokotteen. Tavoitteena on mahdollisimman korkea 
rokotuskattavuus, jotta rokotuksilla estettävät taudit eivät leviäisi väestössä. Helposti tarttuvien tautien, kuten tuhkarokon kohdalla rokotuskattavuuden 
tulee olla hyvin korkea. (Rokotuskattavuus 2016.) Rokotuskattavuuden seuranta on THL:n lakisääteinen tehtävä. THL seuraa ja arvioi kansallisen 
rokotusohjelman rokotuskattavuutta valtakunnallisen rokotusrekisterin avulla. Rokotusrekisteristä on saatavissa tiedot lasten rokotusohjelman rokotteiden 
kattavuudesta, yli 65-vuotiaiden influenssarokotuskattavuudesta ja tyttöjen HPV-rokotuskattavuudesta. 

Suomessa pikkulasten kansallisen rokotusohjelman mukaisten rokotusten kattavuus on varsin hyvä. Rokotuskattavuudessa esiintyy kuitenkin huomattavaa 
rokotekohtaista ja alueellista vaihtelua erityisesti rotavimsrokotteen, pneumokokkirokotteen ja MPR - eli tuhkarokko-, sikotauti-ja vihurirokkorokotteen 
osalta. Samoin on myös pikkulasten ja 65 vuotta täyttäneiden influenssarokotusten sekä tyttöjen HPV - rokotusten osalta. MPR - rokotteen 
rokotuskattavuutta seurataan erityisen tarkasti tuhkarokon herkän tarttuvuuden ja epidemiariskin johdosta. Rokote annetaan 12-18 kuukauden ja 6 
vuoden iässä. Rekisterin tietojen perusteella vuonna 2015 syntyneistä ensimmäisen MPR- rokoteannoksen on saanut noin 94 prosenttia lapsista ja vuonna 
2010 syntyneistä kaksi MPR - rokoteannosta 92 prosenttia lapsista. Kahden MPR - amioksen saaneita tulisi olla yli 95 prosenttia väestöstä, jotta riittävä 
laumaimmuniteetti voi kehittyä. Suomessa on useita alueita (ks. kuvio 1), joissa MPR - rokotuskattavuus jää alle tämän tavoitetason. (Rokotusrekisteri 
2017.) 

Rokotuskattavuus- 
luokitukset 

0,00 % - 84,9 % 

85,0 % - 86,9 % 

87,0 % - 89,9 % 

90,0 % - 91,9 % 

92,0 % - 94,9 % 

95,0 % - 96,9 % 

97,0 % - 100 % 

Ei tietoja 


Kuvio 1. Terveyskeskusten MPR 1. - rokotteen rokotuskattavuusluokitukset vuonna 2015 syntyneillä lapsilla (Lasten rokotuskattavuus 2018, 
interaktiivinen kantaesitys, muokattu). 

Maailman terveysjärjestö WHO on ilmaissut huolensa rokotuskattavuuden heikentymisestä ja sen seurauksena eri maissa lisääntyneistä 
tuhkarokkotapauksista. Euroopan tautikeskus (ECDC) raportoi yli 14 000 tuhkarokkotapausta ja yli 30 ihmisen kuoleman helmikuun 2017 ja tammikuun 
2018 välisenä aikana. Eri maista kerättyjen tietojen mukaan 87 prosenttia sairastuneista on ollut rokottamattomia ja 35 prosenttia alle 5-vuotiaita. 
Sairastuneita on ollut etenkin Italiassa, Kreikassa ja Romanissa. Pohjoismaissa tautitapauksia on esiintynyt eniten Ruotsissa. (Monthly measles and rubella 
monitoring report 2018, 2 - 5.) Suomen viimeisin epidemian vaara toteutui kesällä 2017, kun Itä-Savossa todettiin kuuden tuhkarokkotartunnan ryväs, 
joka sai alkunsa tuhkarokkotartunnan ulkomailla saanut turisti. Itä-Suomen hyvän rokotuskattavuuden vuoksi laajemmalta epidemialta vältyttiin, mutta 
selvitystyö vaati paljon paikallisia ja kansallisia resursseja sekä kansainvälistä yhteistyötä. (Seppälä, Zöldi, Vuorinen, Murtopuro, Elonsalo, Beek, Haveri, 

Kontio, Savolainen-Kopra, Puumalainen & Sane 2017, 1,5.) 

THL tekee väestön rokotussuojaa parantavaa yhteistyötä kuntien ja sairaanhoitopiirien kanssa. Kevääseen 2018 mennessä yhteistyötä on tehty yli 50 
kunnan kanssa. Rokotusaiheiselle kuntakäynnille osallistuvat kunnan rokotusasioista ja tartuntataudeista vastaavat lääkärit ja hoitajat, rokotustyötä tekevät 
terveydenhuollon ammattilaiset sekä THL:n rokotusrekisterin ja rokotusohjelman kehittämisestä ja ohjaamisesta vastaavat asiantuntijat. Toiminnan 
tavoitteena on edistää väestön rokotussuojaa ja rokotuskattavuutta sekä antaa kunnille tukea kansallisen rokotusohjelman toteuttamiseen. Rokotusaiheisen 
kuntakäynnin toteuttaminen edellyttää systemaattista suunnittelua. Prosessi on monivaiheinen sisältäen sähköisen verkkokyselyn kunnan 
rokotustoiminnasta, varsinaisen kuntakäynnin, sovittujen toimenpiteiden seurannan ja raportoimiin (ks. kuvio 2). 

Kuvio 2. Rokotusaiheisen kuntakäynnin suunnittelu-ja toteutusvaiheet 


Ennen sovittua kuntakäyntiä rokotustoiminnasta ja tartuntataudeista vastuussa olevat sekä rokotustyötä tekevät terveydenhuollon ammattilaiset vastaavat 
sähköiseen verkkokyselyyn, jonka tarkoitus on kartoittaa rokotustoimintaan ja rokotusluottamukseen vaikuttavia tekijöitä kunnassa. Kyselyn vastauksista 
kootaan yhteenveto kuntakäynnillä esiteltäväksi ja keskusteltavaksi. Rokotusaiheisella kuntakäynnillä arvioidaan kunnan asukkaiden ja lasten 
rokotuskattavuutta valtakunnallisen rokotusrekisterin tietoja hyödyntäen ja pohditaan, onko rokottamisessa haasteita yleisesti tai koskien jotain tiettyä 
rokotetta tai väestöryhmää. Lisäksi keskustellaan väestön rokotussuojaa parantavista toimenpiteistä, niiden aikataulutuksesta ja tulosten seurannasta. 
Erilaisten toimenpiteiden ja lähestymistapojen yhdistäminen on tarpeen, mutta toiminta ei ole riittävän tehokasta, jos terveydenhuollon ammatti laiset eivät 
ole täysin sitoutuneita paikallisella tasolla edistämään rokotustoimintaa ja rokotuskattavuutta. Terveydenhuollon ammattilaiset tarvitsevat rokotteiden 
lisäksi tietoa tartuntatautien epidemiologiasta ja rokotuskattavuudesta niin valtakunnallisesti kuin omalta alueeltaan, jotta asianmukaisia paikallisia 
strategioita voidaan suunnitella. (Schmitt, Booy, Aston, Van Damme, Schumacher, Campins, Rodrigo, Heikkinen, Weil-01ivier, Finn, Olcen, Fedson & 
Peltola 2007, 3, 5.) Tähän tarpeeseen THL pyrkii omalla toiminnallaan vaikuttamaan. 

Julkisen terveydenhuollon puutteet, poliittinen epävakaus, sosiaalinen epätasa-arvo, maantieteelliset ja kulttuuriset tekijät sekä vanhempien rokotuksiin 
liittyvät huolenaiheet ovat maailmanlaajuisia haasteita korkean rokotuskattavuuden saavuttamisessa (Butler, MacDonald & the SAGE Working Group on 
Vaccine Hesitancy 2015, 4176). Epäröivä suhtautuminen rokotuksia kohtaa voi näkyä totaalisena kieltäytymisenä, rokotusten aloittamisen siirtämisenä 
myöhempään ajankohtaan tai rokotekohtaisena valikointina. Osa hyväksyy rokotusohjelman rokotukset, vaikka eivät ole rokotuspäätöksestään täysin 
varmoja. Aatteelliset tekijät perustelevat kuitenkin vain osan rokottamattomuudesta ja rokotuspäätöksen taustalla voi olla käytännönläheisiä syitä ja 
motiiveita. Rokotusluottamusta ei voi siis tarkastella vain täydellisen hyväksynnän tai rokotuskielteisyyden kautta vaan ilmiötä ja rokotuskattavuuteen 
vaikuttavia tekijöitä tulee käsitellä laajemmin. (Eskola ym. 2015, 4215; MacDonald & the SAGE Working Group on Vaccine Hesitancy 2015,4161.) 
Termi vaccine hesitancy viittaa rokote-epäröintiin, joka Suomessa tunnetaan paremmin termillä rokotusvastaisuus. WHO:n rokotusasiantuntijaryhmän 
SAGE:n mukaan aihetta voi lähestyä niin sanotun kolmen C:n mallin kautta, joka käsittää termit Complacency (tyytyväisyys), Convenience 
(vaivattomuus) ja Confidence (luottamus). Tyytyväisyyttä kuvaa se, että sairastumisen uhka rokotteella estättävään tautiin koetaan vähäiseksi ja rokotteen 
ottamista ei pidetä tärkeänä toimenpiteenä ehkäistä sairauksia. Vaivattomuuden tunteeseen vaikuttavat rokotuspalvelujen saatavuus, laatu ja helppous. 
Rokotuspalveluja tarjoava järjestelmä, rokotteiden turvallisuus ja teho ovat merkityksellisiä rokotusluottamuksen näkökulmasta. (MacDonald & the Sage 
Working Group on Vaccine Hesitancy 2015, 4161 - 4163; Sivelä, Launis, Jääskeläinen, Puumalainen & Nohynek 2018, 648 - 650.) Rokotusvastaisuutta 
voidaan tarkastella myös kontekstikohtaisesti, yksilö- ja ryhmävaikutusten kautta sekä rokotespesifisistä lähtökohdista. Kontekstivaikutuksessa näkyvät 
muun muassa historialliset, sosiokulttuurilliset, taloudelliset, poliittiset ja terveydenhuollon palvelujärjestelmään liittyvät tekijät. Myös rokotevastaisilla 
järjestöillä, erilaisilla vaikuttajatahoilla, maantieteellisillä tekijöillä, viestinnällä ja medialla on kontekstikohtaista vaikutusta yksilön rokotusluottamukseen 
ja rokotuspäätökseen. Yksilö- ja ryhmävaikutuksen kannalta merkitystä on henkilökohtaisella käsityksellä rokotteista ja sosiaalisella vertaisympäristöllä. 
Henkilön, perheen ja yhteisön kokemus esimerkiksi rokotteen aiheuttamasta sivuvaikutuksesta vaikuttavat luottamukseen. Myös uskontoon ja terveyteen 
liittyvillä asenteilla sekä yleisellä tietoisuudella on vaikutusta siihen, miten yksilö suhtautuu rokotuksiin. Rokotuspäätökseen vaikuttavat myös 
rokotespesifiset tekijät, kuten rokotteen epidemiologinen ja tieteellinen näyttö, uuden rokotteen käyttöönotto rokotusohjelmassa sekä rokotusohjelman 
aikataulu ja toteutus esimerkiksi joukkorokotustapahtumana. (Larson, Jarett, Schultz, Chaudhuri, Zhou, Dube, Schuster, MacDonald, Wilson & the Sage 
Working Group on Vaccine Hesitancy 2015, 4165, 4175; MacDonald & the Sage Working Group on Vaccine Hesitancy 2015, 4161 - 4163.) Myös 
maailmankatsomukselliset ja salaliittoteorioihin liittyvät näkemykset ja uskomukset vaikuttavat ihmisten rokotusluottamukseen (Puumalainen ym. 2015, 
2222 ). 

Ihmisten rokotusasenteisiin vaikuttavat useat erilaiset tiedolliset taipumukset, joista merkittävimmät ovat status quo -harha, laiminlyöntiharha, 
kehystämisharha ja vahvistusharha (Sivelä ym. 2018, 650). Status quo -harhalla tarkoitetaan ihmisen aiheetonta mieltymystä valita arkiajattelussa 
vaihtoehto, joka jättää tilanteen ennalleen. Rokotuspäätökseen vaikuttaa, että yksilö ei halua muuttaa sen hetkistä olotilaa ja rokote voidaan jättää 
ottamatta, koska sitä ei ole otettu aikaisemminkaan (Launis 2013, 2416; Sivelä ym. 2018, 650). Toisin sanoen terveenä ollessa rokottaminen nähdään 
riskialttiimpana vaihtoehtona kuin mahdollinen myöhempi tautiin sairastuminen. Laiminlyöntiharha kuvaa puolestaan ihmisen taipumusta arvioida 

toimimatta jättäminen paremmaksi ja eettisesti vastuullisemmaksi päätökseksi. Jos ihminen jättää rokotteen ottamatta, hän ei toimi väärin ja näin ei synny 
seuraamuksia. Lievät rokotteen turvallisuuteen liittyvät tekijät voivat vaikuttaa siihen, että toiminnasta johtuva ei-toivottu tila koetaan huonompana kuin 
tekemättä jättämisen ei-toivottua tilaa. (Launis 2013, 2415; Sivelä ym. 2018, 650). Tästä esimerkkinä tutkimus, jossa 142 vanhempaa arvioivat taudin ja 
rokotteen mahdollisesti aiheuttaman haitan todennäköisyyttä, oireiden vakavuutta ja kestoa. Siitä huolimatta vaikka parametrit olivat yhtäläiset 
vanhemmat arvioivat rokotteen epäedullisemmaksi verrattuna itse tautiin. (Brown, Kroll, Hudson, Ramsay, Green, Vincent, Fraser & Sevdalis 2010, 
4181.) 

Launiksen (2013, 2416) mukaan rokotteiden hyötyjen ja haittojen arvioimisessa tulee käyttää suhteellisen riskin käsitettä. Kehystämisharha kuvaa 
ihmisten taipumusta valita vaihtoehto, joka keskittyy positiivisiin seurauksiin ja riskiarvio muuntuu sen mukaan miten riski kuvataan (Sivelä ym. 2018, 
650). Kansainvälisen tutkimuksen mukaan positiivinen kehystäminen edesauttaa yksilön kykyä hyväksyä ennaltaehkäiseviä käyttäytymismalleja. Se 
miten riski ja sen alttius kuvataan, on merkityksellistä. (Gong, Zhang, Yang, Huang, Feng & Zhang 2013, 651.) Sivelä ja muut (2018, 650) kuvaavat 
esimerkin kehystämisharhasta ja siihen liittyvästä viestinnästä: 

1) maailmassa rokotetaan vuosittain satoja miljoonia lapsia, ja yli 99,999 %:lla heistä ei ilmaannu yhtään vakavaa haittaepäilyä 
rokottamisen jälkeen. 2) joka vuosi useilla sadoilla lapsilla maailmassa ilmaantuu rokottamisen jälkeisiä vakavia haittaepäilyjä, kun 
rokotettujen lasten kokonaismäärä on satoja miljoonia. 

Viestit ovat tilastollisesti yhteneväiset, mutta ensimmäisessä rokottamiseen liittyvä riskinarvio on kuvattu myönteisesti, jolloin rokotuksen hyväksyminen 
on todennäköisemmin parempi (Gong ym. 2013, 652). Vahvistusharha kuvaa ihmisen mieltymystä hakea tietoa, joka tukee omia käsityksiä ja 
uskomuksia. Tunnepohjaisten asioiden yhteydessä vahvistumisharhoja esiintyy tyypillisemmin. (Sivelä ym. 2018, 650.) Larson ja muut (2011) toteavat, 
että internet ja sosiaalinen media mahdollistavat väärien ja ei tieteelliseen näyttöön perustuvien tietojen ja lähteiden levittämisen. Tällöin 
rokotuspäätöksestään epävarma voi olla altis rokotusvastaisten ryhmien informaatiolle etsiessään tietoa rokotteista, rokotteen turvallisuudesta ja 
rokotusaikatauluista. (Larson, Cooper, Eskola, Katz & Ratzan 2011, 5269.) Launis toteaa (2013), että Suomessa rokotuksiin liittyvä suhtautuminen on 
pääosin ollut myönteistä, vaikka rokotusaiheeseen keskusteluun voi varsinkin sosiaalisessa mediassa liittyä vahvoja tunnepohjaisia näkemyksiä. 
Rokotusviestinnässä tulisi huomioida ihmisten tiedollinen näkökulma, maailmankuva ja uskomukset, joiden kautta ihmiset ajattelevat. Medialla, julkisella 
keskustelulla ja sosiaalisella medialla on suuri vaikutus. Keskustelussa unohdetaan usein rokotuksilla hävitetyt tartuntataudit ja kuolleisuus, joista ei ole 
enää lähipiiriin liittyvää kokemusta, ja tämän seurauksena rokotusten vähäisetkin haittavaikutukset nousevat helposti keskustelun keskipisteeksi. (Launis 
2013,2413,2418.) 

Rokotusosaaminen on laaja käsite. Nikula (2011) tutki väitöskirjassaan terveydenhoitajien ja valmistuvien terveydenhoitajien rokotusosaamista sekä sitä 
edistäviä ja heikentäviä tekijöitä. Tutkimustulosten mukaan rokotusosaaminen koostuu ammattitaitoisesta rokottamisesta ja onnistuneesta 
rokotustoiminnan toteuttamisesta. Ammattitaitoinen rokottaja on ystävällinen, kunnioittaa asiakkaan näkemyksiä ja on kiinnostunut väestön 
rokotuskattavuuden parantamisesta. Rokotustoiminnan toteuttamisessa tärkeää on rokotusten vapaaehtoisuus, toiminnasta tiedottaminen ja rokotuksiin 
liittyvistä asioista keskusteleminen asiakkaan kanssa. Näiden tekijöiden avulla terveydenhuollon työntekijä voi ylläpitää asiakkaan positiivisia asenteita 
rokotuksia kohtaan ja edistää rokotuskattavuutta. (Nikula 2011, 40.) 

Butlerin ja muiden (2015) mukaan pienikin negatiivisesti rokotuksiin suhtautuva osa terveydenhuollon työntekijöistä voi uhata yksilön ja yhteiskunnan 
kykyä edistää lasten terveyttä ja ennaltaehkäistä sairauksia. Taustalla vaikuttavat terveydenhuollon ammattilaisten omat väärät käsitykset sekä 
puutteelliset tiedot ja vuorovaikutus toteuttaa rokotusohjelmaa asiaankuuluvalla tavalla. (Butler ym. 2015, 4176.) Terveydenhuollon ammattilaiset ovat 
luotettavimpia tiedonlähteitä rokotuksiin liittyen, joten siksi on tärkeää parantaa heidän luottamustaan rokotuksia kohtaan. Koulutuksen tehostaminen on 
yksi keino, jolla rokotusluottamukseen voidaan vaikuttaa. (Karafillakis, Dinca, Apfel, Cecconi, Wi3rz, Takacs, Suk, Celentano, Kramarz & Larson 2016, 
5013.) Monissa Länsi-Euroopan maissa lääketieteen ja terveydenhuollon opintosuunnitelmissa rokotuksiin liittyvää koulutusta on ollut hyvin vähän ja 
koulutuksen laatu on ollut vaihtelevaa (Schmitt ym. 2007, 4). Samanlaisia viitteitä on myös Suomesta. Tämän seurauksena THL ja ammattikorkeakoulut 
kehittivät vuonna 2015 verkkopohjaisen rokotusosaamisen koulutuskokonaisuuden terveydenhoitajan, sairaanhoitajan ja kätilön tutkintoa opiskeleville 
sekä täydennyskoulutukseksi. Koulutuksen tavoitteena on edistää ja yhdenmukaistaa terveydenhuollon ammattilaisten rokotusosaamista sekä antaa 
valmiuksia haasteellisimpiin rokotustilanteisiin ja asiakkaan ohjaamistilanteisiin. (Valtakunnallinen rokotusosaamisen koulutuskokonaisuus 2018.) 
Rokotuksilla estettävien tautien ilmaantuminen väestössä ja epidemiat aiheuttavat julkista keskustelua rokotusten pakollisuudesta ja vapaaehtoisuudesta. 
Pakollisen rokotuksen kannattajat painottavat lapsen oikeutta saada parasta mahdollista terveydenhuoltoa. Lisäksi koetaan, että yhteisöllä on oikeus 
suojata henkilöitä, joita ei voida rokottaa tai jotka sairastuvat herkästi esimerkiksi perustautinsa vuoksi. Myös terveydenhuollon työntekijöillä koetaan 
olevan velvollisuus suojella tartuntatautien vakaville seurauksille alttiita potilaita. Vapaaehtoisten rokotusten kannattajat vetoavat ihmisten 
itsemääräämisoikeuteen ja vanhempien oikeuksiin päättää lapsensa rokottamisesta, sekä painottavat yksilön kannalta pientä infektioriskiä, mikä tekee 
heidän mielestään pakkorokotuksista lähinnä eettisen kysymyksen. Monissa teollistuneissa maissa korkea rokotuskattavuus saavutetaan tällä hetkellä 
vapaaehtoisen rokotusohjelman kautta. Rokotusohjelman pakollisuuden on perustellusti arveltu horjuttavan ihmisten luottamusta viranomaisia, 
terveydenhuollon ammattilaisia ja rokotusohjelmaa kohtaan. (Betsch & Böhm 2015, 378; Isaacs, Kilham & Marshall 2004, 394 - 395.) 

Rokotusten pakollisuus tai vapaaehtoisuus vaihtelee maittain ja rokotteittain. Rokotukset ovat usein pakollisia Itä-Euroopassa ja vapaaehtoisia Länsi- 
Euroopassa. Pohjoismaissa kaikki rokotukset ovat vapaaehtoisia. EU-maiden ulkopuolella rokotusten pakollisuus vaihtelee huomattavastikin, ja useat 
maat vaativat rokotustodistuksen, joka voi olla edellytys koulunkäyntiä, opiskelua, työntekoa ja maahanmuuttoa varten. (Sivelä ym. 2018, 651.) Suomessa 
vuonna 1952 voimaan tullut Rokotuslaki 361/ 1952 määritti rokotukset vapaaehtoiseksi lukuun ottamatta vaarallisia epidemiatilanteita, jolloin 
hallituksella on mahdollisuus määrätä rokotukset pakollisiksi tartuntalain perusteella (L 1227/2016, 47 §). Viime aikoina rokotusten pakollisuudesta ja 
vapaaehtoisuudesta on käyty Suomessa keskustelua. Taustalla on tartuntatautilain uudistus ja erityisesti pykälä 48, joka koskee sosiaali- ja 
terveydenhuollon henkilökunnan sekä opiskelijoiden rokottamista potilaiden suojaamiseksi tartuntataudeilta (L 1227/2016, 48 §). Tartuntatautien 
vakaville seuraamuksille alttiiden potilaiden tai asiakkaiden kanssa työskentelevillä tulee olla riittävä rokotussuoja influenssaa vastaan ja imeväisikäisiä 
hoitavilla hinkuyskää vastaan. Tuhkarokkoa ja vesirokkoa vastaan tulee olla rokotuksen tai sairastetun taudin antama suoja. Uusi laki on tuonut 
julkisuudessa keskustelua hoitajien pakkorokotuksista. Lain taustalla on kuitenkin työnantajan velvollisuus huolehtia työntekijöiden riittävästä 
rokotussuojasta potilasturvallisuuden edistämiseksi ja lain avulla pyritään täyttämään tämä velvoite. (Sosiaali- ja terveysalan henkilöstön rokotukset 
2018.) 

2 Tutkimuksen tarkoitus j‘a tutkimuskysymykset 

Tutkimuksen tarkoituksena on kuvata kansallisen rokotusohjelman toteuttamiseen vaikuttavia tekijöitä. Tavoitteena on selvittää, mitkä tekijät vaikuttavat 

kansallisen rokotusohjelman toteuttamiseen rokotuskattavuudeltaan erilaisissa kunnissa rokotustyötä tekevien ja rokotustoiminnasta vastuussa olevien 
henkilöiden kokemana. Lisäksi tavoitteena on selvittää, miten rokotustoimintaan vaikuttavien tekijöiden koetaan heijastuvan kunnan rokotuskattavuuteen. 
Tulokset tukevat THL:n rokotusluottamukseen ja -vastaisuuteen liittyvää tutkimustoimintaa sekä rokotustoiminnan suunnittelua ja toteutusta osana 
sosiaali-ja terveydenhuollon rakenneuudistusta. 

Tutkimuskysymykset: 

• Millaiset paikalliset tekijät vaikuttavat kunnan rokotustoimintaan ja kansallisen rokotusohjelman toteuttamiseen rokotustyötä tekevien ja 
rokotustoiminnasta vastuussa olevien henkilöiden kokemuksen mukaan? 

• Millaiset kunnasta riippumattomat tekijät vaikuttavat kunnan rokotustoimintaan ja kansallisen rokotusohjelman toteuttamiseen rokotustyötä 
tekevien ja rokotustoiminnasta vastuussa olevien henkilöiden kokemuksen mukaan? 

• Miten rokotustoimintaan ja kansallisen rokotusohjelman toteuttamiseen vaikuttavat tekijät heijastuvat rokotuskattavuuteen rokotustyötä 
tekevien ja rokotustoiminnasta vastuussa olevien henkilöiden kokemuksen mukaan? 


3 Tutkimuksen menetelmälliset lähtökohdat ja toteutus 

Tutkimus suoritettiin kvalitatiivisin eli laadullisin menetelmin. Laadullisen tutkimuksen tutkimuskohteena ovat usein ilmiöt, ihmiset ja ihmisten väliset 
vuorovaikutussuhteet, jotka ovat sidoksissa aikaan ja paikkaan. Myös yksittäisten tapausten tarkasteleminen, tutkimukseen osallistuvien henkilöiden 
näkökulmien merkityksellisyys ja tutkijan tiivis suhde tutkimusaineiston ja tutkimuskohteen välillä on tyypillistä. (Puusa & Juuti 2011, 31, 47 - 48.) 
Aineistonkeruumenetelmä viedään usein lähelle tutkittavaa kohdetta, jolloin tutkimuskysymykset, teorianmuodostus, aineistonkeruu ja analyysi kypsyvät 
tutkimuksen edetessä ja ovat sidoksissa toisiinsa. Tutkimuksen eteneminen ei välttämättä ole etukäteen tarkasti kuvattavissa, jolloin aineistoon liittyvät 
aspektit ja tulkinnat kehittyvät tutkijan mielessä vähitellen tutkimusprosessin edistyessä. (Kiviniemi 2015, 74.) 

Tässä tutkimuksessa korostui tutkimusaineiston ainutlaatuisuus ja tarkoin harkittu kohderyhmä, joka muodostui rokotuskattavuudeltaan erilaisten kuntien 
terveydenhuollon ammattilaisista ja heidän kokemuksista kansallisen rokotusohjelman toteuttamisesta kunnassa. Valtakunnalliseen rokotusrekisteriin 
perustuen valittiin tutkimuksen kohdealueeksi yksi korkea rokotuskattavuuden kunta ja yksi matalamman rokotuskattavuuden kunta. Mittarina käytettiin 
kunnan pikkulasten rokotuskattavuutta suhteessa valtakunnalliseen rokotuskattavuuteen. Kunnista toinen sijaitsi Itä-Suomen alueella ja toinen Länsi- 
Suomen alueella. Lasten syntyvyys oli molemmissa kunnissa samaa luokkaa. Tutkimusaineisto pohjautui kyselytutkimuksella kerättyyn aineistoon, jota 
täydennettiin kunnan ja THL:n välisen rokotusaiheisen kuntakäynnin keskusteluaineistolla. Tutkimusaineiston keräämiseen ja analysointiin liittyvä 
prosessi oli monivaiheinen (ks. kuvio 3). 



Kuvio 3. Prosessikuvaus tutkimusaineiston keräämisestä ja analysoinnista 

Ennen aineiston keräämistä tutkimuskohteena olevilta kunnilta ja THL:ltä pyydettiin tutkimuslupa. Syyskuussa 2017 tutkimukseen valituissa kunnissa 
toteutettiin Webropol 2.0 -pohjainen verkkokysely. Kyselyn suunnittelu toteutettiin yhteistyössä THL:n rokotusluottamusta tutkivan asiantuntijan kanssa. 
Kysely oli suunnattu rokotustyötä tekeville ja rokotustoiminnasta sekä tartuntataudeista vastuussa oleville terveydenhuollon ammattilaisille. Kysely sisälsi 
strukturoituja ja avoimia kysymyksiä. Strukturoidut ja niitä täydentävät kysymykset liittyivät rokotuksista kieltäytymiseen ja epäröivään suhtautumiseen. 
Kysymykset ovat osa THL:n rokotusluottamusta koskevaa tutkimustoimintaa. Taustatekijöinä kyselyssä kartoitettiin vastaajan työskentelykunta, 
pääsääntöinen toimipaikka ja ammattinimike. Varsinainen tutkimusaineisto koostui verkkokyselyn avoimista kysymyksistä (ks. liite 1), jotka olivat: mitkä 
sisäiset tekijät auttavat /vaikeuttavat toteuttamaan rokotustoimintaa kunnassasi ja mitkä kunnastasi riippumattomat tekijät edistävät/vaikeuttavat 
rokotustoimintaa kunnassasi? Avointen kysymysten kautta pyrittiin selvittämään rokotustyötä tekevien ja rokotustoiminnasta vastaavien kokemuksia, 
esteitä ja mahdollisuuksia kansallisen rokotusohjelman toteuttamiseen kunnassa. Kyselyyn liittyvä saate (ks. liite 2) ja varsinainen sähköinen linkki 

Webropol-kyselyyn lähetettiin kunnan yhteyshenkilölle noin kolme viikkoa ennen sovittua rokotusaiheista kuntakäyntiä. Yhteyshenkilö välitti saatteen ja 
linkin tutkimuksen kyselyyn kaikille rokotustyötä tekeville terveydenhuollon ammattilaisille ja muille kuntakäynnille osallistuville henkilöille. Saatteessa 
mainittiin vastaamisen vapaaehtoisuus, anonymiteetin säilyminen ja kyselyn toteutus tutkimustarkoituksessa sekä osana kuntien ja THL:n välistä 
yhteistyötä. Vilkka (2015) korostaa, kuinka saatekirjeellä on merkitystä tutkimukseen osallistumisen kannalta. Saatekirjeen tarkoitus on motivoida 
tutkittava osallistumaan ja vakuuttaa tutkittava tutkimuksen merkityksestä. Lisäksi tutkimuksen toteutumisen kannalta on merkityksellistä, millä tavalla 
tutkimuskohde osallistuu tutkimukseen. (Vilkka 2015, 189, 193.) 

Sähköisellä Webropol-kyselyllä saadun aineiston tulokset esiteltiin rokotusaiheisen kuntakäynnin yhteydessä. Tuloksista keskusteltiin ja arvioitiin yhdessä 
aineistoon perustuen kunnan rokotustoimintaan vaikuttavia tekijöitä sekä syitä ja selittäviä tekijöitä matalaan tai korkeaan rokotuskattavuuteen. Näin 
aineisto validoitui ja vahvistui kuntakäynnin yhteydessä saadulla keskusteluaineistolla. 

Laadullisen aineiston analyysitekniikoita on useita ja yksi tapa on tarkastella aineistoa aineistolähtöisesti, jolloin ennakko-olettamukset eivät saa vaikuttaa 
aineistosta nousevien teemojen löytämiseen ja tulkintaan. Aineistosta havaitaan tutkimuskysymyksiin vastaavia teemoja, joiden esiintymistä aineistossa 
voi vertailla ja nostaa siten keskeiset aiheet näkyväksi ja jatkotyöstettäväksi. (Eskola & Suoranta 2014, 152 - 153, 175 - 176.) Tämän tutkimuksen 
kyselyaineistoon perehdyttiin ilman ennakkokäsityksiä. Kyselyaineistosta pystyi huomaamaan tutkimuskysymysten kannalta keskeisiä ilmaisuja ja 
sanontoja, jotka esiintyivät vastauksissa useimmin. Eri värien käyttö ja tekstien alleviivaaminen helpottivat aineiston koodaamista ja auttoi löytämään 
aineistoista erilaisia teemoja. Kyselyaineiston analyysin toteuttaminen tematisoinnin kautta tuntui perustellulta, koska aineistosta nousseista teemoista sai 
luonnollisen viitekehyksen kuntakäynnillä keskusteltavaksi. Tuomen ja Sarajärven (2013, 93) mukaan teemoittelun avulla voidaan kuvata hyvin asioita, 
mitä kustakin teemasta on kerrottu. Kyselylomakkeen kysymykset oli asetettu niin, että vastauksia pystyi tarkastelemaan SWOT -analyysin kautta. 
Lyhenne SWOT tulee sanoista Strengths (vahvuudet), Weaknesses (heikkoudet), Opportunities (mahdollisuudet) ja Threats (uhat). SWOT -analyysissä 
huomioidaan tarkasteltavan asian sisäiset vahvuudet, sisäiset heikkoudet, ulkoiset mahdollisuudet ja uhat (ks. kuvio 4). 


Sisäiset tekijät 


Ulkoiset 

tekijät 


Kuvio 4. SWOT - analyysin osa-alueet (Meristö ym. 2007, muokattu) 

Vahvuuksia hyödyntämällä organisaatio voi helpommin saavuttaa haluamansa tavoitteen. Tunnistamalla organisaation toimintaan vaikuttavat heikkoudet 
voidaan välttää tekijöitä, jotka estävät tavoitteen saavuttamisen. Mahdollisuudet ja uhat kuvaavat ulkoisia tekijöitä, jotka edistävät tai estävät halutun 
päämäärän saavuttamista. Tekijät voivat liittyä esimerkiksi lainsäädäntöön tai sen hetkisiin trendeihin. (Meristö, Molarius, Leppimäki, Laitinen & 
Tuohimaa 2007, 13.) Tärkeää on huomioida, että samat asiat voivat näkyä vahvuuksina, heikkouksina, mahdollisuuksina ja uhkina toiminnalle. Analyysin 
tuloksena saadaan toimintasuunnitelma, kuinka eri asioihin voidaan vaikuttaa. (Lindroos & Lohivesi 2010, 219 - 220). Kyselytutkimuksen aineistosta 
saadut teemat kirjattiin nelikenttäiseen SWOT-kaavioon, joka antoi mahdollisuuden kuvata kunnan rokotustoimintaa strukturoidusti ja analyyttisesti 
rokotusaiheisen kuntakäynnin yhteydessä. 

Tutkimusaineiston analyysi perustuu sisällönanalyysiin, joka on laadullisen tutkimuksen perusanalyysimenetelmä. Sisällönanalyysia voidaan kuvata 
tekstianalyysiksi, jossa etsitään tekstin merkityksiä. Tutkittavaa ilmiötä tulisi pystyä kuvaamaan tiivistetyssä ja yleisessä muodossa aineistossa olevaa 
informaatiota menettämättä. Laadullisen tutkimuksen analyysiä voidaan lähestyä induktiivisesti tai deduktiivisesti. Jako kuvastaa päättelyn logiikkaa, joka 
tarkoittaa induktiivisessa yksittäisestä yleiseen ja deduktiivisessa yleisestä yksittäiseen. Induktiivista lähestymistapaa voi kuvata myös aineistolähtöiseksi 
analyysiksi, joka toimii pohjana tämän tutkimuksen analysoinnissa. (Eskola & Suoranta 2014, 138; Tuomi & Sarajärvi 2013, 91, 95, 103 - 104, 108.) 
Aineistolähtöisessä analyysissä tutkimusaineistosta yritetään luoda teoreettinen kokonaisuus. Analyysiyksiköt tuotetaan aineistoista, jotka ovat 
asianmukaisia suhteessa tutkimuksen tarkoitukseen. Ne eivät saa olla ennalta harkittuja. (Tuomi & Sarajärvi 2013, 95.) Aineistolähtöiselle analyysille on 
ominaista se, etteivät aikaisemmat kokemukset tai teoria ohjaa analyysia, vaan tutkimusaineisto ja tutkimusongelmat ovat analyysin perustana 
(Kankkunen & Vehviläinen-Julkunen 2009, 135). Eskola ja Suoranta (2014, 157) toteavat, että alitajunta, aikaisemmat teoriat ja henkilökohtainen 
asiantuntijuus ohjaavat huomaamatta analyysia, joten lopputulokseen sekoittuu väistämättä jonkin verran tutkijan ennakkokäsityksiä ja aineiston tulkintaa. 
Näiden asioiden merkityksen ymmärtäminen on keskeistä. Graneheimin ja Lundmanin (2004, 106, 111) mukaan sisällönanalyysissa tulisi syventyä tekstin 
ilmeiseen ja piilevään sisältöön. Analyysi huomioi aiheen ja asiayhteyden sekä keskittyy samankaltaisuuksien ja eroavaisuuksien löytämiseen. Myös 
Kankkunen ja Vehviläinen-Julkunen (2009, 50) toteavat, että laadullisen tutkimuksen käytettävyyteen liittyy useita erilaisia määritelmiä, mutta kaikkien 
määritelmien yhteinen tavoite on löytää tutkimusaineistosta samanlaisuuksia tai eroavaisuuksia. Puusan ja Juutin (2011) mukaan taas teoria on 
merkittävässä roolissa laadullisessa tutkimuksessa ja laadullisen tutkimuksen analyysivaiheessa. Tämä tarkoittaa, että aineistosta saatua tietoa tulee peilata 
aikaisemmin saatu teoriatietoon. (Puusa & Juuti 2011, 52 - 54.) Myös Tuomi ja Sarajärvi (2013) toteavat, että aineiston analyysiä voi olla hyvä lähestyä 
teoriaohjaavasti. Tällöin teoria voi auttaa analyysin etenemisessä, vaikka analyysiyksiköt nousevat tässäkin tapauksessa aineistosta. Teoriaohjaava 
analyysi voi pohjautua induktiiviseen päättelyyn, jossa teorian merkitys näkyy päättelyn lopputuloksessa. (Tuomi & Sarajärvi 2013, 96, 100.) 

Tämän tutkimuksen sisällönanalyysissä on piirteitä aineistolähtöisestä ja teoriaohjaavasta lähestymistavasta. Rokotusaiheisen kuntakäynnin jälkeen 
aineisto otettiin uudelleen tarkasteluun. Tutkimusaineisto oli analysoinnissa merkityksellisin ja aineistosta saatua tietoja reflektoitiin teoriaan ja 
aikaisempiin tutkimuksiin. Tutkimus eteni aineistolähtöisesti alkuperäisten ilmausten kokoamisesta ilmausten pelkistämiseen eli redusointiin (ks. taulukko 
3) ja aineiston ryhmittelyyn (ks. taulukko 4). Tutkimusaineistossa esiintyviä vastauksia ja lauseita peilattiin suhteessa tutkimuskysymyksiin, jolloin 

aineistosta pystyi karsimaan pois tutkimukselle epäoleellisia asioita (Tuomi & Sarajärvi 2013, 109). 


Taulukko 3. Esimerkki pelkistetyn ilmauksen muodostamisesta paikallisista rokotustoimintaa edistävistä tekijöistä 

ALKUPERÄINEN ILMAUS PELKISTETTY ILMAUS 


Osaava henkilökunta rokotustoiminnassa ja ajantasainen tietämys rokotteista 
Terveydenhoitajien osaaminen huippuluokkaa 

Neuvolassa kaikki ohjaavat yhtenäisesti ja kansallisten rokotussuositusten mukaisesti 
Kaikki työntekijät suhtautuvat rokotteisiin rokottamiseen positiivisesti ja 
kannustavasti 


Osaava henkilökunta ja ajantasaiset tiedot 
Osaavat terveydenhoitajat 

Terveydenhoitajien yhtenäinen ja suositusten mukainen ohjeistus 
Henkilöstön rokotuspositiivinen ja kannustava asenne 


Tämän jälkeen pelkistetyt ilmaukset kirjattiin erivärisille liimalapuille ja ryhmiteltiin samankaltaisuuden mukaisesti yhteen sekä koottiin taulukkoon 
jatkotyöstöä varten. Pelkistetyt ja samaa tarkoittavat asiat tai käsitteet ryhmiteltiin alaluokaksi ja nimettiin sisällön mukaan (ks. taulukko 4). 

Taulukko 4. Esimerkki aineiston ryhmittelystä paikallisista rokotustoimintaa edistävistä tekijöistä _ 

PELKISTETTY ILMAUS _ ALALUOKKA _ 

Osaava henkilökunta ja ajantasaiset tiedot Rokotuksiin ja rokottamiseen liittyvä tieto ja yhtenäiset käytännöt 

Osaavat terveydenhoitajat 

Terveydenhoitajien yhtenäinen ja suositusten mukainen ohjeistus 

Henkilöstön rokotuspositiivinen ja kannustava asenne Henkilöstön positiivinen suhtautuminen rokotuksiin 

Kutsukirjeet neuvolaan ennen määräaikaistarkastusta Neuvolakäyntien toteutuminen ja rokotusten seuranta 

Kutsukirjeet neuvolaikäisille influenssarokotukselle 

Lähes kaikki lapset käyvät neuvolassa 

Sähköinen kutsujäijestelmä neuvolakäynnille 

Rokotusten ajantasaisuus tarkistetaan vuosikontrolleissa 

Neuvolakäyntien toteutumista seurataan 


Seuraavaksi toteutettiin aineiston abstrahointi, jonka tavoitteena on muodostaa teoreettisia käsitteitä yhdistämällä samansisältöisiä alaluokkia (ks. taulukko 
5). Abstrahoinnissa yhdistetään luokituksia niin pitkään, kun aineiston kannalta on järkevää ja saadaan vastaus tutkimuskysymyksiin. Tämän jälkeen 
empiirinen aineisto yhdistetään teoreettisiin käsitteisiin. (Tuomi & Sarajärvi 2013, 111 - 113.) 


Taulukko 5. Esimerkki aineiston abstrahoinnista 


ALALUOKKA 


YLÄLUOKKA 


PÄÄLUOKKA 


Rokotuksiin ja rokottamiseen liittyvä tietoja 

Tiedolliset valmiudet ja osaaminen 

Rokotusosaaminen, 

yhtenäiset käytännöt 


Ammattitaito 

Henkilöstön positiivinen suhtautuminen 
rokotuksiin 


Henkilöstön rokotusmyönteisyys 

Neuvolakäyntien toteutuminen ja rokotusten 

Rokotustoiminnan suunnitelmallisuus ja 

Rokotustoiminnan jäljestäminen 

seuranta 

rokotusten seuranta 



Kahden kunnan tutkimusaineistot analysoitiin yllä kuvatun prosessin mukaisesti. Tarkempi yhteenveto analyysista esitetään liitteessä 3. Tämän jälkeen 
kuntien tutkimustuloksista tehtiin yhteenveto sisällönanalyysin vaiheita mukaillen. Tämä toteutettiin vertaamalla molempien kuntien analyysien 
etenemistä ja pääluokkia. Lopulliseksi tulokseksi saatiin neljä pääluokkaa, jotka olivat Terveydenhuollon ammattilaisen rokotusosaaminen, 
Rokotustoiminnan järjestäminen, Median vaikutukset ja Rokotusluottamukseen liittyvät tekijät (ks. taulukko 6). Yhteenveto analyysin etenemisestä ja 
saaduista tuloksista esitetään tutkimustulosten yhteydessä kuvioissa 5-8. 

Taulukko 6. Rokotustoimintaan ja kansallisen rokotusohjelman toteuttamiseen vaikuttavat tekijät _ 

Rokotustoimintaan paikallisesti vaikuttavat tekijät _ Kunnasta riippumattomat rokotustoimintaan vaikuttavat tekijät _ 

Terveydenhuollon ammattilaisen rokotusosaaminen Median vaikutukset 

Rokotustoiminnan järjestäminen Rokotusluottamukseen vaikuttavat tekijät 


4 Tutkimuksen tulokset 

Tässä osiossa kuvataan tutkimuksesta saatuja tuloksia. Tutkimuksen tarkoituksena oli kuvata kansallisen rokotusohjelman toteuttamiseen vaikuttavia 
tekijöitä. Tutkimuksen tavoitteena oli selvittää, millaiset tekijät vaikuttavat kansallisen rokotusohjelman toteuttamiseen rokotuskattavuudeltaan erilaisissa 
kunnissa rokotustyötä tekevien ja rokotustoiminnasta vastuussa olevien kokemuksen mukaan, ja miten näiden tekijöiden koetaan heijastuvan 
rokotuskattavuuteen. Rokotusaiheisen kuntakäynnin keskusteluaineisto täydentää kyselyaineiston ja sisällönanalyysin pohjalta saatuja tuloksia. Kuntien 
rokotustoimintaan paikallisesti vaikuttavia tekijöitä mittaaviin kysymyksiin saatiin molemmista kunnista yhteensä 53 vastausta ja kunnista 
riippumattomiin rokotustoimintaan vaikuttavia tekijöitä mittaaviin kysymyksiin 50 vastausta. Vastaajat olivat neuvola- ja kouluterveydenhuoltoa tekeviä 
terveydenhoitajia (n=23), opiskeluterveydenhoitajia (n=2), avovastaanotolla työskenteleviä sairaanhoitajia (n=22), työterveyshoitaja (n=l) sekä 
tartuntataudeista ja rokottamisesta vastaavia lääkäreitä (n=2). Aineistosta nousi esiin neljä merkityksellistä teemaa. Paikallisia rokotustoiminnan ja 
kansallisen rokotusohjelman toteuttamisen kannalta korostuivat erityisesti: 1) henkilöstön rokotusosaaminen ja 2) rokotustoiminnan järjestäminen. 
Kunnasta riippumattomia rokotustoimintaan ja kansalliseen rokotusohjelmaan toteuttamiseen vaikuttavia tekijöitä, joilla oli merkittävin vaikutus kuntien 
rokotustoimintaan ja kansalliseen rokotusohjelmaan toteuttamiseen, olivat 3) media ja 4) rokotusluottamukseen liittyvät asiat, jotka ovat myös vahvasti 
sidoksissa toisiinsa. Nämä neljä käsitettä sisältävät useita erilaisia tekijöitä, joilla on vaikutusta kansallisen rokotusohjelman toteutumiseen ja 
rokotuskattavuuteen kunnissa. Kansallisen rokotusohjelman laadukas toteuttaminen edellyttääkin useiden erilaisten asioiden huomioimista ja 
ymmärtämistä. MacDonald (2015) huomauttaa, kuinka kontekstikohtaisuus, yksilön-ja ryhmän käsitykset sekä rokotekohtaiset tekijät vaikuttavat yksilön 
rokotusluottamukseen ja sitä kautta rokotuskattavuuteen. Käsitteet tyytyväisyys, vaivattomuus ja luottamus ovat keskeistä rokotusluottamuksen 
synnyttäjiä, joihin vaikuttavat esimerkiksi yksilön käsitys rokotuksista, rokotuspalvelujen organisointi ja laatu sekä rokotteiden turvallisuus. (MacDonald 
& the Sage Working Group on Vaccine Hesitancy 2015,4161 - 4163.) 

Rokotustoimintaan paikallisesti vaikuttavina tekijöinä merkittävimpänä koettiin henkilöstön rokotusosaaminen ja rokotustoiminnan järjestäminen. 
Terveydenhuollon henkilöstön hyvä rokotusosaaminen ja laadukas rokotustoiminnan järjestäminen koettiin molemmissa kunnissa vaikuttavan 
myönteisesti myös kansallisen rokotusohjelman toteuttamiseen ja rokotuskattavuuteen. Rokotusosaamista heikentävinä tekijöinä pidettiin rokotuksia 

epäröivän asiakkaan kohtaamista ja tutkimustiedon puutetta, miksi rokotuksista kieltäydytään. Sisällönanalyysin pohjalta saadut tulokset ja yhteenveto 
analyysin etenemisestä on kuvattu kuviossa 5. 

Rokotustoiminnan jäijestämisellä tarkoitetaan konkreettisia toimenpiteitä, joiden avulla voidaan esimerkiksi helpottaa rokotusten saatavuutta, tehostaa 
rokotusohjelman toteutumista ja seurantaa sekä edistää rokotusviestintää. Rokotustoiminnan järjestämisessä aineistosta nousi merkittävimmin esille 
rokotuksista tiedottaminen, neuvolakäyntien ja rokotusten toteutumisen systemaattinen seuranta sekä rokotustoiminnan organisointi. Sisällönanalyysin 
pohjalta saadut tulokset ja yhteenveto analyysin etenemisestä on kuvattu kuvioissa 6. 



Kuvio 5. Rokotusosaamiseen vaikuttavia tekijöitä 



Kuvio 6. Rokotustoiminnan järjestämiseen vaikuttavia tekijöitä 

Terveydenhuollon ammattilaiset korostivat erityisesti rokotuksiin ja rokottamiseen liittyvän ammattitaidon merkitystä kansallisen rokotusohjelman 
toteutuksessa. Rokotteisiin ja rokottamiseen liittyvä tietotaito koettiin molemmissa kunnissa olevan hyvä, joka edisti kuntien rokotustoimintaa. Esimiesten 
myönteinen suhtautuminen koulutukseen, paikallinen yhteistyö rokotusasioissa ja konsultaatiomahdollisuus edistivät ammattitaitoa ja rokotustoimintaa. 
Terveydenhuollon ammattilaisten yhtenäinen toimintalinja ja kansallisten rokotussuositusten mukaan toimiminen koettiin tärkeäksi rokotuskattavuuteen 
vaikuttavaksi tekijäksi. Rokotusosaamista kuvaavia esimerkkejä molempien kuntien aineistosta: 

Ammattitaitoinen henkilökunta ja osaaminen huippuluokkaa 

Henkilökunnan korkea ammattitaito ja ajantasaiset tiedot 

Yhtenäinen linja ja rokotussuositusten mukaan toimitaan etenkin neuvolassa 

Osaava henkilökunta rokotustoiminnassa 

Rokotuksiin suhtaudutaan positiivisesti ja kannustavasti 

Keskustelutaitojen merkitystä rokotuksiin liittyen pidettiin tärkeänä. Erityisesti keskeistä oli myönteinen viestintä ja tiedon jakaminen rokotusten 
hyödyistä. Vaikka aktiivinen rokotusviestintä asiakkaiden kanssa ja rokotusten suositteleminen koettiin molemmissa kunnissa tärkeäksi ja 
rokotuskattavuutta edistäväksi tekijäksi, Länsi-Suomessa henkilöstön toimintatavoissa koettiin selvästi eroavaisuutta ja osa terveydenhuollon 
ammattilaisista koki rokotusten suosittelemisen vaikeaksi. Joidenkin henkilöstöön kuuluvien omat rokotusasenteet ja epäröivä suhtautuminen erityisesti 
influenssarokotuksen tehoon ja turvallisuuteen koettiin heijastuvan asiakassuhteeseen ja asiakkaan rokotuspäätökseen. Näillä tekijöillä ajateltiin olevan 
vaikutusta myös alueen rokotuskattavuuteen. Itä-Suomessa terveydenhuollon ammattilaisten rokotuksiin liittyvää epäröintiä ei esiintynyt samassa määrin. 
Henkilöstön rokotusasenteita kuvaavia esimerkkejä Länsi-Suomen kunnan aineistosta: 

Henkilöstön omilla mielipiteillä on vaikutusta 

Rokotuksista puhumisessa ja kannustamisessa ollaan epäonnistuttu 

Terveydenhuollon henkilöstön rokotusasenteita selvittäneessä tutkimuksessa ammattilaiset pelkäsivät eniten rokotteiden sivuvaikutuksia ja epäilivät 
rokotusten tarpeellisuutta ja tehokkuutta erityisesti influenssarokotusten kohdalla (Karafillakis ym. 2016, 5016). Monien kansanvälisten tutkimusten 
mukaan terveydenhuollon henkilöstön omat rokotusasenteet vaikuttavat vanhemman rokotuspäätökseen. Siksi on tärkeää ymmärtää terveydenhuollon 
henkilöstön toimintatapoja, käyttäytymistä ja huolenaiheita esimerkiksi rokotusten hyötyyn ja turvallisuuteen liittyen ja pyrkiä vaikuttamaan näihin 
asianmukaisilla toimenpiteillä. Ammattilaisilla on tärkeä rooli vanhempien rokotusluottamuksen parantamisessa ja rokotuskattavuuden edistämisessä. 
(Dube, Vivion, Sauvageau, Gagneur, Gagnon & Guay 2013, 242, 255; Karafillakis ym. 2016, 5016; Mergler, Omer, Pan, Navar-Boggan, Orenstein, 
Marcuse, Taylor, deHart, Carter, Damico, Halsey & Salmon 2013, 451,459.) 

Merkittävin kansallisen rokotusohjelman toteuttamista vaikeuttava tekijä oli rokotuksia epäröivän asiakkaan kohtaaminen ja siihen liittyvä 
rokotusviestintä. Länsi-Suomen kunnassa rokotuksia epäröivien asiakkaiden vaikutus koettiin selvästi suurempana verrattuna Itä-Suomen kuntaan, mutta 
molemmat kunnat kokivat rokotusviestinnän haastavaksi kyseisen kohderyhmän kanssa. Länsi-Suomen kunnan terveydenhuollon ammattilaiset toivat 
esille, että rokotuksia epäröivien kanssa keskusteleminen on vaikeaa, koska yhteistä kieltä ja ymmärrystä on vaikeaa saavuttaa. Rokotusviestintää 
kuvaavia esimerkkejä rokotuksia epäröivien kohtaamisesta Länsi-Suomen kunnan aineistosta: 

Ei osata keskustella rokotusvastaisten kanssa 
Ei ymmärretä miksi rokotuksista kieltäydytään 

Rokotuksista puhutaan kyllä toistuvasti ja asioita kerrataan seuraavilla käynneillä 
Rokotuskeskustelua käydään toistuvasti 

Lisäksi terveydenhuollon ammattilaiset kokivat tarvitsevansa näyttöön perustuvaa tietoa miksi rokotuksista kieltäydytään ja koulutusta rokotuksia 
epäröivän asiakkaan kohtaamiseen. Leask ja muut (2012) toteavat, että rokotuksia epäröivien kohdalla vuorovaikutuksen tulisi olla ohjaavaa ja 
vanhempien motivaatiota herättelevää. Liiallista suostuttelua ja vastakkainasettelua tulee välttää, ja tarvittaessa voi olla tarpeen varata uusi keskusteluaika. 
Kyseisen tutkimuksen perusteella suositeltiin kohdennettuja viestintästrategioita tunnistetuille eri ryhmille, koska vanhempien suhtautuminen lapsuusiän 
rokotuksiin voi olla täysin myönteistä, varovaista, epäröivää, myönteistä mutta valikoivaa tai täysin kielteistä. (Leask , Kinnersley, Jackson, Cheater, 
Bedford & Rowles 2012.) Myös Sivelä ja muut (2018, 652) toteavat, että kehotusten ja suostuttelun sijaan on tehokkaampaa käyttää muita näyttöön 
perustuvia menetelmiä ja syventyä kuuntelemaan asiakkaan huolia. Tätä näkemystä voi perustella myös ihmisen kognitiivisten ominaisuuksien kautta, 
sillä ihmiset älyllistävät asioita eri tavoin ja tiedolliset ominaisuudet vaikuttavat rokotuksiin liittyvään suhtautumiseen ja päätöksentekoon. Yksilö voi 
esimerkiksi kieltäytyä rokotteesta, koska kokee, että ei ole tarvinnut sitä koskaan aikaisemmin tai rokotteen lievät haittavaikutukset koetaan 
vaarallisemmaksi asiaksi kuin tekemättä jättäminen eli rokotteen ottamatta jättäminen. Yksilö on myös taipuvainen hakemaan tietoa, joka tukee hänen 
omia näkemyksiään. Nämä yksilön ajattelumallit, jotka terveydenhuollon ammattilaisen tulisi tunnistaa ja ymmärtää heijastuvat vuorovaikutukseen ja 
asiakassuhteeseen. Ihmisen kognitiiviset ominaisuudet ovat siten vaikuttamassa kansallisen rokotusohjelman toteuttamiseen sekä rokotuskattavuuteen. 
Rokotustoiminnan toteuttaminen organisoidusti ja rokotustoiminnasta tiedottaminen koettiin molemmissa kunnissa lähes yhtä tärkeänä tekijänä 
kansallisen rokotusohjelma toteutumisen kannalta kuin henkilöstön rokotusosaaminen. Terveydenhuollon ammattilaiset toivat etenkin Länsi-Suomen 
kunnassa esille sen, että rokotuksia epäröivien kohdalla paikallisten toimintamallien puuttuminen vaikeuttaa kansallisen rokotusohjelman toteutumista. 
Yhtenäiset toimintaohjeet ja -käytännöt koettiin tarpeellisina. Terveydenhoitajat toivoivat yhteistyötä neuvolalääkärin kanssa, jotta rokotuksia epäröivien 
kanssa voitaisiin keskustella tehokkaammin. Suunnitelmallisella rokotustoiminnalla näihin tekijöihin voitaisiin vaikuttaa nykyistä paremmin. Tutkimusten 
mukaan rokotuskattavuutta voidaan parantaa hyvin käytännönläheisten toimenpiteiden avulla. Tavanomaisten rokotuspaikkojen lisäksi rokotustoimintaa 
voi jäljestää paikoissa, josta rokotteen saaminen on erityisen helppoa. Rokotusaikojen saatavuus ja joustavuus esimerkiksi iltaisin tai viikonloppuisin 
edistää rokotusohjelman toteutumista. Tekstiviestit, sähköiset muistutusjäijestelmät ja erilaiset kampanjat esimerkiksi verkkosivuilla lisäävät rokotteisiin 
liittyvää hyväksyntää ja rokotuskattavuutta. (Chen, Fang, Chen & Dai 2008, 37; Dube, Gagnon, MacDonald & the SAGE Working Group on Vaccine 
Hesitancy 2015, 4191 - 4192; Scmitt ym. 2007, 5 - 6.) Myös tässä tutkimuksessa pystyttiin osoittamaan, että hyvin organisoidulla ja suunnitelmallisella 
rokotustoiminnan on myönteistä vaikutusta rokotuskattavuuteen. Tämä korostui erityisesti rokotuskattavuudeltaan korkeammassa Itä-Suomen kunnassa, 
missä seurattiin tarkasti iänmukaisten neuvolakäyntien toteutumista. Perheille lähetettiin sähköisen järjestelmän kautta kutsukirje neuvolaan kaksi 
kuukautta ennen lapsen syntymäpäivää ja tarvittaessa perhe sai vielä muistutusviestin neuvolakäynnin varaamisesta. Länsi-Suomessa sijaitsevassa 
kunnassa vasta 4 -vuotta täyttävät lapset kutsuttiin aktiivisesti neuvolaan. Tarvittaessa vanhemmille lähetettiin muistutuskirje tämän neuvolakäynnin 
varaamisesta. Varhaisempien neuvolakäyntien toteutumista ei aktiivisesti seurattu, vaikka valtaosa rokotuksista toteutetaan alle 1 -vuoden iässä. Itä- 
Suomen kunnassa rokotusten toteutuminen ja ajantasaisuus tarkistettiin jokaisen neuvolakäynnin yhteydessä. Vastaavaa käytäntöä ei ollut Länsi-Suomen 
kunnassa. Lisäksi Itä-Suomessa 6 kuukautta - 6 vuotta vanhoille lapsille lähetettiin kutsukirje influenssarokotuksista. Tällä ajateltiin olleen vaikutusta 
lasten influenssarokotuskattavuuteen, joka oli kaudella 2016-2017 reilusti yli valtakunnallisen keskiarvon. Influenssarokotusten osalta rokotustoimintaa 
edisti myös rokotusaikojen saatavuus iltaisin ja viikonloppuisin, joita hyödynnettiin molemmissa kunnissa. Itä-Suomen kunnassa perhevalmennusten ja 
äitiysneuvolakäyntien yhteydessä tapahtuva rokotusviestintä koettiin tehokkaaksi tavaksi ottaa rokotukset puheeksi jo ennen lapsen syntymää. 
Tutkimukset ovat osoittaneet, että rokottamiseen liittyvä päätöksentekoprosessi voi alkaa jo raskausaikana, jolloin raskausaikaista rokotusviestintää tulisi 
toteuttaa systemaattisesti (Benin ym. 2006, 1539). Rokotustoiminnan järjestämistä kuvaavia esimerkkejä Itä-Suomen kunnan aineistosta: 

Sähköisen kutsujärjestelmän avulla kutsutaan perheet neuvolaan ja neuvolakäyntien toteutumista seurataan 

Kaikilla käynneillä tarkistetaan rokotusten ajantasaisuus 

Rokotteiden ottaminen on tehty helpoksi 

Alle kouluikäiset lapset kutsutaan influenssarokotukselle 

Rokotukset otetaan puheeksi jo raskausaikana 

HPV-rokotuksissa rokotustoimintaa edistivät sähköisen Wilma-järjestelmän välityksellä tapahtuva viestintä oppilaan kotiin, rokotustiedon jakaminen 
oppilaille luokkakohtaisesti ja vanhempainiloissa. Näitä menetelmiä hyödynnettiin vaihdellen molemmissa kunnissa. Rokotustoiminnan järjestämiseen 
liittyvä rokotusviestintä ja tiedottaminen koettiin molemmissa kunnissa keskeiseksi rokotustoimintaa edistäväksi asiaksi. Paikallislehtien 
rokotusmyönteiset kirjoitukset koettiin vaikuttavan positiivisesti ja merkityksellisenä asiana pidettiin faktatiedon jakamista. Rokotusaiheista tiedottamista 
paikallislehdissä toivottiin enemmänkin - erityisesti rokotusasioiden näkyvyyttä paikallisten ja/tai kansallisten avainhenkilöiden asiantuntijoilta 
esimerkiksi blogikirjoituksin. Molemmat kunnat hyödynsivät paikalliseen viestintään Facebook -sivustoa, joka koettiin tehokkaaksi tiedotuskanavaksi. 
Molemmat kunnat välittivät myös rokotustietoa ja materiaaleja eri terveydenhuollon toimipaikkoihin, varhaiskasvatukseen, apteekkien ja kauppojen 
ilmoitustauluille. Tämän koettiin lisäävän kuntalaisten tietoisuutta ja rokotusaktiivisuutta. Käyttäytymistieteisiin pohjautuen voidaan puhua "tuuppauksen” 
(nudging) merkityksestä, jonka avulla helpotetaan yksilön päätöksentekoprosessia esimerkiksi ympäristöön liitetyn informaation avulla tai tiedottamalla 
henkilölle hänelle varatusta rokotusajasta etukäteen (Benartzi, Beshears, Milkman, Sunstein, Thaler, Shankar, Tucker-Ray, Congdon & Galing 2017, 
1051). Paikallista tiedottamista ja rokotusviestintää kuvaavia esimerkkejä molempien kuntien aineistosta: 

Tiedottaminen on tärkeää ja rokotuskampanjat suunnitellaan ja organisoidaan hyvin 
Suunnitelmallinen tiedottaminen on tärkeää 

Rokotuksista tiedotetaan lehdissä ja terveydenhuollon toimipaikoissa 
Paikallislehtien rokotusmyönteiset kirjoitukset edistävät rokotustoimintaa 

Kunnasta riippumattomina rokotustoimintaan vaikuttavina tekijöinä koettiin merkittävimmin olevan media ja yleisesti rokotusluottamukseen liittyvät 
asiat. Näiden tekijöiden koettiin joko heikentävän tai edistävän rokotuskattavuutta. Rokotustoimintaa edistävinä tekijöinä pidettiin erityisesti 
valtakunnallista rokotusviestintää sekä rokotustietouden lisäämistä kansanomaisen ja myönteisen viestinnän kautta. Eri tavoin median välityksellä leviävät 
harhakäsitykset rokotuksista koettiin vaikeuttavan rokotustoimintaa. Median vaikutukset ovat suorassa yhteydessä rokotusluottamukseen. Tässä 
tutkimustuloksia käsittelevässä kokonaisuudessa rokotusluottamukseen vaikuttavia tekijöitä käsitellään erikseen. Sisällönanalyysin pohjalta saadut 
tulokset ja yhteenveto analyysin etenemisestä on kuvattu kuvioissa 7. 


Pääluokka 

Yläluokka 

Alaluokka 

Esimerkkejä pelkistetyistä ilmauksista 




Rokotustoimintaa 
heikentävät tekijät 

Rokotustoimintaa 
edistävät tekijät 



Kuvio 7. Median vaikutukset rokotustoimintaan 

Rokotusluottamusta voi tarkastella hyvinkin laajasti, mutta kunnasta riippumattomien tekijöiden osalta tutkimustuloksista nousivat esiin 
luottamuksellisten asiakassuhteiden merkitys, rokotusten turvallisuuteen liittyvät huolenaiheet, elämänkatsomuksellisten tekijöiden vaikutukset ja 
rokotusohjelman rokotusten vapaaehtoisuus. Sisällönanalyysin pohjalta saadut tulokset ja yhteenveto analyysin etenemisestä on kuvattu kuvioissa 8. 
Medialla tarkoitetaan tässä yhteydessä erilaisia viestintäkanavia, kuten television, radion, sanomalehtien, internetin ja sosiaalisen median välityksellä 
saatua ja haettua tietoa. Näillä viestintäkanavilla koettiin olevan huomattava vaikutus kansallisen rokotusohjelman toteutumiseen. Molempien kuntien 
terveydenhuollon ammattilaiset toivat esille, että valtakunnallisella tiedottamisella ja uutisoinnilla on suuri merkitys kansallisen rokotusohjelman 
toteuttamisessa. Median vaikutukset koettiin heijastuvan rokotuskattavuuteen joko myönteisesti tai kielteisesti riippuen median antaman viestin sisällöstä. 
Molemmat kunnat toivoivat enemmän rokotusmyönteistä uutisointia, sekä rokotteista että niillä ehkäistävien tautien vähentymisestä. Kansanomainen 
viestintä, avoimuus ja rokotuksiin liittyvän myönteisen tiedon jakaminen koettiin tärkeimmäksi. Tiedotuskampanjat ja erilaiset tietoiskut televisiossa ja 
sosiaalisessa mediassa koettiin tehokkaaksi tavaksi jakaa asianmukaista ja oikeaa tietoa. Myös THL:n kampanjat ja uutisointi koettiin tärkeäksi 
rokotustoimintaa ja rokotuskattavuutta edistäväksi tekijäksi. Kuntien terveydenhuollon ammattilaiset totesivat, että rokotusmyönteinen uutisointi ja 
valtakunnallinen näkyvyys helpottavat käytännön työtä, koska ihmiset ovat tietoisempia taudeista ja rokotuksista, jolloin rokotusviestintään käytetty aika 

vähenee. Valtakunnallista tiedottamista ja rokotusviestintää kuvaavia esimerkkejä molempien kuntien aineistosta: 

Valtakunnallinen tiedottaminen on mielestäni tärkeintä 

Rokotuksista tiedottaminen ja oikean rokotustiedon jakaminen on aina paikallaan 
Avointa ja kansanomaista viestintää rokotuksista ja taudeista 
Rokotusten hyödyistä viestiminen lehdissä ja sosiaalisessa mediassa 
Merkittävää rokotustoiminnalle on THL:n info, kampanjat ja uutisointi 

Suurimpana haasteena rokotustoiminnalle ja rokotuskattavuudelle koettiin aiheuttavan median negatiivinen uutisointi sekä internet ja sosiaalinen media 
erilaisten rokotuksiin liittyvien harhakäsitysten levittäjinä. Terveydenhuollon ammattilaisten mukaan kriittinen suhtautuminen rokotuksiin olisikin 
lisääntynyt. Benin ja muiden (2006) tutkimuksessa korostettiin rokotuksilla estettävien tautien ja rokotteisiin liittyvän näyttöön perustuvan tiedon 
kertomista vanhemmille selvästi ja ymmärrettävällä tavalla (Benin ym. 2006, 1532 - 1533, 1539). Terveydenhuollon ammattilaiset kokivat antavansa 
asiakkaalle näyttöön pohjautuvaa tietoa esimerkiksi THL:n rokotusmateriaalia hyödyntäen. Haasteena erityisesti Länsi-Suomen kunnassa kuitenkin 
koettiin median, internetin ja sosiaalisen median rokotevastaiset lieveilmiöt ja saatavilla olevat pseudotieteelliset tutkimukset, jotka vaikuttavat tieteellisen 
tutkimuksen kaltaisilta, mutta antavat ristiriitaista tai väärää tietoa rokotuksilla estettävien tautien vakavuudesta, rokotusten hyödyistä ja turvallisuudesta. 
Virheelliset tiedot, yksittäiset kauhutarinat, vakavien haittavaikutusten pelko ja sivuvaikutusten liioittelu lisäävät ihmisten epävarmuutta. 
Tutkimusaineiston perusteella näiden asioiden ajateltiin näkyvän käytännön työssä ja rokottamiseen liittyvässä keskustelussa ammattilaisen ja asiakkaan 
välillä. Median rokotusvastaista tietoa kuvaavia esimerkkejä molempien kuntien aineistosta: 

Negatiivinen uutisointi rokotuksista ja niiden sivuvaikutuksista vaikeuttaa rokotustoimintaa 
Sosiaalisen median kauhutarinat ja valetutkimukset synnyttävät pelkoa rokotuksia kohtaan 
Internetin rokotusvas täinen tieto ja siihen liittyvät keskustelupalstat vaikuttavat 
Internetin ei tutkittuun tietoon perustuvat asiat ja väittämät haittaavat toimintaa 



Kuvio 8. Rokotusluottamukseen vaikuttavia tekijöitä 


Myös kansainväliset tutkimukset ovat osoittaneet, että internetissä ja sosiaalisessa mediassa olevat pseudotieteelliset tutkimukset ja virheellinen tieto 
vaikeuttavat rokotusviestintää ja luottamusta asiakkaan ja ammattilaisen välillä sekä ovat haaste rokotusohjelmien menetykselliseen toteuttamiseen (Kang, 
Ewing-Nelson, Mackey, Schlitt, Marathe, Abbas & Swarup 2017, 3621, 3622; Karafillakis ym. 2016, 5016). Karafillakis ja Larson (2017, 4840) toteavat, 
että rokotuksiin liittyviä käsityksiä voitaisiin parantaa sellaisten viestintästrategioiden kautta, joissa tarjotaan räätälöityä sekä näyttöön pohjautuvaa tietoa 
rokotuksista ja huomioidaan erilaiset viestintäkanavat kuten sosiaalinen media. Lisäksi molempien kuntien terveydenhuollon ammattilaiset toivat esille, 
että media voi lisätä epäluottamusta viranomaisia kohtaan ja ihmisten yksilökeskeisyyteen pyrkivää ajattelua, jolloin esimerkiksi rokotteella saatua 
laumasuojaa ei pidetä tärkeänä. Matikaisen ja Huovilan (2017) mukaan henkilökeskeisyys näkyy vahvasti tällä hetkellä mediakulttuurissa, eivätkä 
organisaatiot kykene vastaamaan sosiaalisen median nopeaan viestimistapaan, kiinnostavuuteen ja aktiivisuuteen. Viestinnän määrä on nykyään valtava ja 
yksittäisen asiantuntijan luottamusta koetellaan enemmän kuin aikaisemmin. (Matikainen & Huovila 2017, 1004 - 1005.) Rokotuskäsityksiä sosiaalisessa 
mediassa selvittäneessä tutkimuksessa rokotenegatiivisuus näkyi epäluulona viranomaisia ja hallintojärjestelmiä kohtaan, jotka kuitenkin pohjaavat 
tietonsa tieteelliseen näyttöön rokotteiden puolesta. Tutkimustulokset korostavat sitä, että on tärkeää kehittää viestintää, jossa ei pelkästään korosteta 
rokotteen hyötyjä vaan käsitellään myös rokotusten epäröintiin liittyviä kysymyksiä sekä viranomaisiin kohdistuvaa epäluottamusta. (Kang ym. 2017, 
3621, 3628.) Schmitt ja muut (2007, 3) huomauttavat lisäksi, että asiantuntijoiden ja median luottamuksellinen suhde on ratkaiseva tekijä, kun halutaan 
edistää väestön tietoa rokotuksista ja terveyteen liittyvistä asioista. 

Rokotusluottamus on käsitteenä laaja. Se sisältää useita rokotustoimintaan vaikuttavat asioita, joilla on vaikutusta myös koko kansallisen rokotusohjelman 
toteuttamiseen. Luottamuksellisen asiakassuhteen rakentamista ja sen ylläpitämistä pidettiin erityisen tärkeänä molemmissa kunnissa. Länsi-Suomen 
kunnassa suurimpana haasteena koettiin huoli asiakasluottamuksen menettämisestä, jos rokotuksia epäröivä asiakas kokee rokotusviestinnän 

painostuksena eikä yhteisymmärrystä saavuteta. Tämän pelättiin heijastuvan ja vaikuttavan asiakassuhteeseen laajemminkin. Tutkimusten mukaan 
vanhemman rokotuspäätökseen vaikuttaa myönteinen ja luottamuksellinen suhde henkilöön, jolla on aikaa kuunnella ja keskustella. Rokotuksia suosiva 
vanhempi kokee saavansa vastauksia ja aikaa rokotuskysymyksiinsä, kun puolestaan rokotuksista kieltäytyjä ei. Luottamuksellinen suhde saattaa 
muodostua lastenlääkäriin tai muuhun asiakkaan kokemaan tärkeään henkilöön, mutta tämä henkilö voi myös kyseenalaistaa rokotusten merkityksen. 
(Benin ym. 2006, 1532 - 1533, 1539.) Myös tässä tutkimuksessa molempien kuntien terveydenhuollon ammattilaiset kokivat haasteellisena viranomaisia 
kohtaan esiintyvän epäluottamuksen ja tieteelliseen näyttöön pohjautuvien asioiden kyseenalaistamisen. Ihmiset saattavat pitää itseään asiantuntijana, 
vaikka tieteelliseen tutkimusnäyttöön perustuva tietotaso on heikko. Näin ihmisten kokemus omasta asiantuntijuudesta voi johtaa väärien oletusten ja 
tietojen levittämiseen puheessa. Lisäksi luottamus esimerkiksi johonkin uskonnolliseen yhteisöön, vaikutusvaltaiseen henkilöön tai muuhun merkittävään 
tahoon voi olla suurta, ja tällä koettiin olevan vaikutusta asiakkaan rokotuspäätökseen etenkin Länsi-Suomen kunnassa. Tämä koettiin haasteeksi 
rokotusviestinnälle ja luottamuksellisen asiakassuhteen kehittymiselle asiakkaan sekä ammattilaisen välillä. Yhteistyötä sidosryhmien ja 
yhteistyökumppaneiden kuten esimerkiksi varhaiskasvatuksen kanssa pidettiin tehokkaana keinona lisätä rokotustietoutta sekä rokotusluottamusta. 
Esimerkkejä luottamuksellisen asiakassuhteen ja yhteistyön merkityksestä molempien kuntien aineistosta: 

Hyvä luottamus asiakkaisiin on keskeistä 

Hyvän luottamuksen kannattelemina asiat sujuu paremmin 

Pitäisi mennä enemmän mukaan eri yhdistysten tapaamisiin kertomaan oikeaa tietoa rokotuksista 
Yhteistyötä pitäisi tehdä enemmän yhteistyökumppaneiden kanssa 

Rokotteen turvallisuuteen liittyvät tekijät koettiin yhdeksi suurimmista huolenaiheista rokotuskeskustelussa vanhempien kanssa. Rokotteiden turvallisuutta 
koskeviin kysymyksiin koetaan liittyvän pelot sekä vakavimmista että myös lievemmistä rokotteen aiheuttamista haitoista. Rokotekohtaisuus nousi 
vastauksista etenkin Länsi-Suomen kunnasta. Vanhemmat saattavat kokea esimerkiksi nimenomaan rotavirusrokotteen lisäävän vauvan vatsaoireita, jonka 
seurauksena rokotusohjelmaa ei aloiteta tai rokotussarja keskeytetään. Useissa tutkimuksissa on todettu, että rokotusten turvallisuus ja sivuvaikutusten 
pelko ovat yleisin syy epäröidä tai kieltäytyä rokotuksista. Erityisesti rokotteiden sisältämien ainesosien turvallisuus, yhdistelmärokotteet ja 
pitkäaikaisvaikutukset lapsille huolestuttavat. Tutkimukset ovat osoittaneet kuitenkin sen, että väestöllä ei ole riittävästi tutkimusnäyttöön perustuvaa 
tietoja rokotteista ja niiden turvallisuuteen liittyvistä tekijöistä. Näin huoli turvallisuudesta voi perustua tietämättömyyteen tai epäluotettavista lähteistä 
saatuihin vääriin tietoihin. (Karafillakis & Larson 2017, 4840.) Suomessa rokotusluottamukseen koetaan vielä vahvasti vaikuttavan sikainfluenssarokote 
ja sen aiheuttama narkolepsia. Molemmissa kunnissa todettiin, että asia nousee yhä esiin rokottamiseen liittyvissä keskusteluissa. Tämän huolen koettiin 
olevan nyt jo vähäisempää ja asiallisempaan verrattuna edellisiin vuosiin. Rokotteiden turvallisuutta kuvaavia esimerkkejä molempien kuntien aineistosta: 
Kaikenlainen salailu esimerkiksi rokotusreaktioihin liittyen aiheuttaa aina jonkinasteista vastatoimintaa 
Tieto sikainfluenssarokotteen aiheuttamasta narkolepsiasta vaikuttaa yhä 
Rokotteiden myöhäisemmistä vaikutuksista ei ole riittävästi tutkimustietoa 
Elimistö ylikuormittuu ja rokotteet halutaan vähitellen ja yksitellen 
Raskaana olevat pelkäävät sikiövaurioita 

Myös uskonnollisten ja elämänkatsomuksellisten asioiden koettiin heijastuvan kansallisen rokotusohjelman toteuttamiseen. Mahdollisimman 
luonnonmukaiseen elämäntyyliin pyrkivä ajattelu näkyi Länsi-Suomen kunnassa selkeästi vahvemmin kuin Itä-Suomessa. Tämä saattoi johtaa 
rokotuksista kieltäytymiseen tai kansallisen rokotusohjelman aikataulun soveltamiseen oman näkemyksen mukaisesti. Lisäksi monilapsisten perheiden 
keskuudessa rokotuskielteisyyttä koettiin olevan enemmän kuin pienissä perheissä. Tämä voi heijastaa perheen uskonnollista taustaa. Tuloksista nousi 
esiin myös tiiviin sosiaalisen verkoston merkitys tiedon levittäjänä rokotuksilla estettävistä taudeista, rokotusten hyödyistä, tarpeellisuudesta ja 
turvallisuudesta. Nämäkin tekijät tulivat selkeämmin esille Länsi-Suomessa sijaitsevassa kunnassa. Grabensteinin (2013) mukaan rokotustoimintaa 
toteuttavat ammattilaiset kohtaavat henkilöitä, jotka voivat kyseenalaistaa rokotukset uskonnollisiin syihin vedoten. Kyse on kuitenkin enemmän 
rokotusten turvallisuutta koskevista huolista tai muista henkilökohtaisista uskomuksista, joita jaetaan tiiviin sosiaalisen verkoston uskonnollisessa 
yhteisössä. Poliittinen, kulttuurinen ja historiallinen konteksti muuttaa uskonnon vaikutusta eikä kyse ole välttämättä teologisista tekijöistä. 
Terveydenhuollon ammattilaisten tulisikin keskustelussaan asiakkaan kanssa kysyä, miten yksilö soveltaa uskonnollista käsitystään lääketieteeseen ja 
rokotteisiin liittyvään päätöksentekoon. Lisäksi terveydenhuoltosektorin tulisi lisätä vuoropuhelua uskonnollisten ryhmien johtajien kanssa. (Grabenstein 
2013, 2011.) Elämänkatsomuksellisten tekijöiden vaikutuksia kuvaavia esimerkkejä Länsi-Suomen kunnan aineistosta: 

Luonnonmukaisuuteen pyrkivä ajattelu vaikuttaa 

Elämän luonnolliseen kulkuun halutaan puuttua mahdollisimman vähän ja myös antibioottihoidoista voidaan kieltäytyä 
Parempi sairastaa kuin ottaa rokote 

Suurten perheiden keskuudessa esiintyy epäröintiä, joka voi levitä helposti eteenpäin 
Ystäväperheet voidaan puhua mukaan rokotuskielteisyyteen 

Molempien kuntien terveydenhuollon ammattilaiset toivat esille, että rokotusten vapaaehtoisuus on tärkeä rokotusluottamusta parantava asia. Rokotusten 
vapaehtoisuuden koettiin vaikuttavan myönteisesti luottamuksellisen asiakassuhteen muodostamiseen, mikä taas edistää rokotusviestintää, kansallisen 
rokotusohjelma toteuttamista ja rokotuskattavuutta. Kansallisen rokotusohjelman vaikuttavuus nähdään tärkeänä rokotuskattavuuden parantajana, kun taas 
rokotuspakon koettiin lisäävän rokotuskriittisyyttä ja heikentävän sitä kautta rokotuskattavuutta. Puolueeton tiedottaminen ja rokotusten suositteleminen 
asiakkaalle koettiin tärkeäksi rokotuskattavuutta parantavaksi tekijäksi. Länsi-Suomen kunnassa osa vastaajista koki rokotusten aktiivisen suosittelemisen 
kuitenkin vaikeammaksi ja halusivat korostaa neutraalin tiedon välittämistä asiakkaan rokotuspäätöksen tueksi. Tutkimustietoa rokotteiden pakollisuuden 
tai vapaaehtoisuuden vaikutuksesta rokotuskattavuuteen on vähän. Satunnaistettu tutkimus osoittaa kuitenkin, että rokotusten pakollisuus lisää vastustusta 
etenkin rokotuksia epäröivien kohdalla. (Betsch & Böhm 2015, 378.) Myös Leask ja Danchin (2017) toteavat, että korkea rokotuskattavuus saavutetaan 
parhaiten terveydenhuoltojärjestelmää kohtaan koetun yleisen ja avoimen luottamuksen kautta. Rokotuspakko ja erilaiset sanktiot voivat siis heikentää 
luottamusta ja korkean rokotuskattavuuden tavoite vaarantuu, jos väestö vieraantuu virallisesta terveydenhuoltojärjestelmästä. (Leask & Danchin 2017, 
443 - 444.) Rokotusten vapaaehtoisuutta kuvaavia esimerkkejä molempien kuntien aineistosta: 

Valinnanvapaus ja ei painostusta oli rokotuspäätös myönteinen tai kielteinen 
Asiakassuhde ja luottamus vaarantuu jos liikaa painostetaan 
Rokotuspäätöksen valinnanvapaus on tärkeää 


5 Pohdinta 

Tutkimuseettinen neuvottelukunta (TENK) edistää ja ohjeistaa hyvää tieteellistä tutkimuskäytäntöä Suomessa. Eettisen hyväksyttävyyden, tutkimuksen 

luotettavuuden ja uskottavuuden edellytyksenä on, että tutkimus on toteutettu hyvän tieteellisen käytännön mukaisesti. Nämä asiat edellyttävät 
tutkimuksen toteuttajalta muun muassa rehellisyyttä ja huolellisuutta tutkimuksen kaikissa vaiheissa. (Hyvä tieteellinen käytäntöjä sen loukkausepäilyjen 
käsitteleminen Suomessa 2013, 6.) 

Tämän tutkimuksen kaikissa eri vaiheissa noudatettiin hyvää tieteelliselle tutkimukselle ominaista käytäntöä. Tutkimuksen toteutuksessa, aineiston 
analysoinnissa ja tutkimustulosten esittämisessä kiinnitettiin huomiota rehellisyyteen, huolellisuuteen ja avoimuuteen. Tutkimus toteutettiin osana 
laajempaa THL:n rokotusluottamukseen ja -vastaisuuteen liittyvää tutkimustoimintaa, jolla on THL:n tutkimuseettisen neuvostonlupa. Lisäksi kunnilta 
pyydettiin lupa tutkimuksen suorittamiseen. Tutkimuksen luotettavuutta tulee arvioida laadulliselle tutkimukselle asetettujen vaatimusten kautta siten, että 
arviointi kohdistuu koko tutkimusprosessin luotettavuuteen. Laadullisen tutkimuksen luotettavuutta voi tarkastella uskottavuuden, vahvistuvuuden ja 
siirrettävyyden kautta. Tutkimuksen uskottavuutta kuvastaa se, että tutkimustulokset vastaavat tutkittavien käsityksiä tutkittavasta asiasta tai ilmiöstä. 
Vahvistuvuudella tarkoitetaan sitä, että muut tutkimukset tukevat tutkimuksesta saatuja tuloksia ja tulkintoja. (Eskola & Suoranta 2014, 211 - 213.) 
Tutkimuksen toteutusprosessi ja tulokset on pyritty kuvaamaan tarkasti ja havainnollisesti, jotta tutkimuksen luotettavuutta voi arvioida objektiivisesti 
myös ulkopuolisen havainnoijan näkökulmasta. Tutkimusaineiston alustava analyysi vahvistui kuntakäynnin keskusteluaineistolla, mikä validoi ja lisäsi 
alustavan analyysin uskottavuutta. Tästä tutkimuksen vaiheessa hyödynnettiin kahta eri tietolähdettä eli kyselystä saatuja teemoja ja keskusteluaineistoa. 
Tätä voidaan kutsua triangulaatioksi, jota pidetään yhtenä tutkimuksen validiteettia lisäävänä tekijänä (Tuomi & Sarajärvi 2013, 143). Lopullisiin 
tutkimustuloksiin tutkimuksen vahvistuvuudella ei voida kuitenkaan viitata, mutta aikaisemmat tutkimustulokset tukevat tästä tutkimuksesta saatuja 
tuloksia. Tutkimuksen laatua ja luotettavuutta voidaan tarkastella arvioimalla myös aineistonkeruun ja analyysin tarkoituksenmukaisuutta, huolellisuutta ja 
johdonmukaisuutta. Tutkimusta voidaan pitää pätevänä, jos tutkimuksessa käytetyt tutkimusmenetelmät ovat perusteltavissa. (Ronkainen, Pehkonen, 
Lindblom-Ylänne & Paavilainen 2011, 130 - 131.) Tiedonhankinta toteutettiin Webropol kyselynä. Kyselytutkimukset soveltuvat yhteiskunnallisten 
ilmiöiden, näkemyksien ja asenteisiin liittyvien asioiden tutkimiseen. Ongelmana voivat kuitenkin olla useat epävarmuustekijät, jotka voivat liittyä 
kyselyyn vastanneiden edustettavuuteen, saatuun vastausmäärään, vastausten kattavuuteen ja laatuun suhteessa tutkittavaan asiaan. (Vehkalahti 2014, 11 - 
12.) Kyselyaineistonkeruu toteutettiin kunnissa, joissa järjestettiin THL:n ja kunnan rokotusaiheinen kuntakäynti. Kyselystä tiedotettiin etukäteen ja 
saatteessa mainittiin vastaamisen vapaaehtoisuus, anonymiteetin säilyminen, kyselyn osuus tutkimustarkoituksessa sekä osana kuntien ja THL:n välistä 
yhteistyötä. Anonymiteetin ja vapaaehtoisuuden korostaminen olivat eettisesti tarkasteltuna hyvin tärkeitä, jotta vastaaja ei kokenut kyselyyn vastaamista 
velvollisuudeksi johtuen THL:n ja kunnan välisestä yhteistyöstä. Tutkimusaineisto tallentui sähköisesti Webropol-järjestelmään, jonka tietoturvallisuus 
estää ulkopuolisten tahojen pääsyn aineistoon. Kyselyssä ja sen alustavassa tarkastelussa hyödynnettiin SWOT-analyysia, joka on vakiintunut menetelmä 
hahmottaa ja jäsentää aineistoa. Myös WHO on hyödyntänyt SWOT-analyysiä eri maiden ja alueiden rokotustoiminnan arvioinnissa. Se on arvioitu 
hyväksi menetelmäksi tuottaa tietoa niistä mahdollisuuksista, uhkista, vahvuuksista ja heikkouksista mitkä vaikuttavat kansallisen ohjelman 
toteuttamiseen. (The Guide to Tailoring Immunization Programmes (TIP) 2013, 29, 36.) SWOT -analyysin hyödyntäminen tutkimusmenetelmänä lisäsi 
tutkimuksen pätevyyttä. Aineiston analyysissä oli tärkeää huomioida etteivät omat kokemukset vaikuta sisällön analyysiin toteuttamiseen. Tavoitteena oli 
hypoteesittomuus, joka tarkoittaa Eskolan ja Suorannan (2014) mukaan sitä, että tutkijan tulee pidättäytyä liiallisista ennakkokäsityksistä 
tutkimuskohteeseen ja tutkimustuloksiin liittyen. On kuitenkin luonnollista, että pohjaamme havaintomme aikaisempiin kokemuksiin ja siksi on tärkeää, 
että tukija tiedostaa tämän aineistoa analysoidessaan. (Eskola & Suoranta 2014, 19 - 20.) 

Tutkimuskohteena olevat kunnat valittiin valtakunnallisesta rokotusrekisteristä, jolloin maantieteellisten alueiden nimeämistä ei koettu tarpeelliseksi 
anonymiteetin säilyttämisen vuoksi. Lisäksi raportoinnista huomioitiin, että yksittäistä tiedonantajaa ei pysty tunnistamaan suorien lainausten perusteella. 
Kuulan (2011) mukaan tutkimusjulkaisussa keskeinen periaate on suojella tutkittavia kielteisiltä asioilta ja yksittäinen henkilö ei saa tulla tunnistetuksi 
aineistosta. Vaikka tutkittavien anonymiteetin suojaamisesta olisi huolehdittu, niin esimerkiksi maantieteellisesti pienet alueet voivat olla helpommin 
tunnistettavissa. Tärkeää on, että tutkija kunnioittaa tutkimuskohdetta ja kirjoittaa eettisesti hyväksyttävällä tavalla. (Kuula 2011, 204 - 206.) Nämä tekijät 
on huomioitu tätä tutkimusjulkaisua kirjoitettaessa. Tämän tutkimuksen tarve nousi esiin THL:n rokotusluottamukseen ja -vastaisuuteen liittyvästä 
laajemmasta tutkimustoiminnasta. Tutkimusaiheen valintaan vaikutti myös kuntien ja THL:n välisillä rokotusaiheisilla kuntakäynneillä havaittu huoli 
väestön rokotuskattavuuden heikentymisestä. Rokotusaiheisiin kuntakäynteihin päätettiin lisätä tutkimuksellinen näkökulma, minkä myötä tämän 
tutkimuksen toteuttaminen oli luontevaa ja yhdistettävissä tutkijan omaan opinnäytetyöhön. Valittu laadullisen tutkimuksen menetelmä soveltui hyvin 
tutkimuskohteena olevan asian tutkimiseen. Menetelmän avulla tutkittiin kahdessa rokotuskattavuudeltaan hyvin erilaisessa kunnassa rokotustoimintaa 
toteuttavien ja rokotustoiminnasta vastuussa olevien ammattilaisten kokemuksia kansallisen rokotusohjelman toteuttamiseen vaikuttavista tekijöistä. 
Kyselyn avoimien kysymysten kautta saatiin tietoa sekä kunnan sisäisten että kunnasta riippumattomien tekijöiden vaikutuksista. Keskusteluaineisto tuki 
kyselytutkimuksessa saatuja vastauksia. SWOT-analyysi kunnan rokotustoiminnasta oli tutkimukseen osallistuville kunnille konkreettisesti hyödyllinen, 
ja sen pohjalta rokotustoimintaa voidaan paikallisesti kehittää. Lisäksi kuntakäyntien yhteydessä kerätyn keskusteluaineiston kautta kunnat saivat uusia 
kehittämisideoita toiminnalleen, joka tähtää rokotuskattavuuden parantamiseen. 

Tutkimuksen tarkoitus ja tavoitteet saavutettiin erinomaisesti. Tutkimuksen tulosten perusteella voidaan kuvata tekijöitä, joilla on vaikutusta kansallisen 
rokotusohjelman toteuttamiseen. Tutkimus osoitti, että kansallisen rokotusohjelma toteuttamiseen ja rokotuskattavuuteen vaikuttavat useat erilaiset tekijät, 
jotka voivat edelleen liittyä joko kunnan paikallisiin tai kunnasta riippumattomiin tekijöihin. Rokotusluottamus kuvaa käsitteenä hyvin ja laajasti 
rokotusohjelman toteuttamiseen ja rokotuskattavuuteen vaikuttavia tekijöitä. Kyse ei ole pelkästään rokotuksiin epäröivästi suhtautuvista vanhemmista, 
vaan terveydenhuollon ammattilaisten rokotusosaaminen, rokotustoiminnan käytännön järjestäminen, media ja muut globaalit sekä yhteiskunnalliset 
ilmiöt vaikuttavat kaikki rokotuksiin liittyvään luottamukseen ja rokotuskattavuuteen. 

Tutkimuksesta saatuja tuloksia ja johtopäätöksiä pystyy kriittisesti vertaamaan muihin kansallisiin ja kansainvälisiin tutkimuksiin. Tutkimustulokset ovat 
myös siirrettävissä ja sovellettavissa kansallisesti erityisesti kunnasta riippumattomien tekijöiden osalta. Varsinkin median ja yleisen rokotusluottamuksen 
vaikutuksia pystyy peilaamaan valtakunnalliseen tilanteeseen ja eri ilmiöihin. 

Tutkimuksessa hankittua tietoa voi jatkossa hyödyntää esimerkiksi THL:n ja kuntien rokotusviestinnän suunnittelussa ja toteuttamisessa. Tutkimuksesta 
saatu uusi tieto Itä- ja Länsi-Suomesta edistää kansallisen rokotusohjelman toteutumista koko Suomessa. Lisäksi tutkimuksesta saatua tietoa ja 
toimintatapoja voidaan hyödyntää entistä laajemmin kuntien ja THL:n rokotusaiheisessa yhteistyössä, THL:n rokotusluottamukseen ja -vastaisuuteen 
liittyvässä tutkimustoiminnassa ja rokotustoiminnan suunnittelussa osana sosiaali-ja terveydenhuollon rakenneuudistusta. Tutkimus tukee kansanterveyttä 
edistämällä ja ylläpitämällä väestön rokotussuojaa sekä riittävän korkeaa rokotuskattavuutta Suomessa. Tutkimuksessa ei pystytty selvittämään eroavatko 
kunnan rokotustyötä tekevien ja rokotustoiminnasta vastuussa olevien kokemukset toisistaan rokotustoimintaan ja kansallisen rokotusohjelman 
toteuttamiseen vaikuttavista tekijöistä. Osin tämä johtunee siitä, että käytännön työtä ja toiminnasta vastuussa olevien henkilöiden roolit ovat toisiaan 
lähellä tai sekoittuvat tutkimukseen osallistuneissa kunnissa. Jatkotutkimusaiheena olisi mielenkiintoista laajentaa tutkimusta ja verrata useiden hyvän ja 
matalamman rokotuskattavuuden kunnan rokotustoimintaa. Lisäksi olisi kiinnostavaa tutkia tutkimuskohteena olleiden kuntien asukkaiden kokemuksia 
alueen rokotuspalvelujen saatavuudesta, rokotustoiminnan jäijestämisestä ja rokotusluottamuksesta. Terveydenhuollon ammattilaisilla on keskeinen asema 
kansallisen rokotusohjelman toteutumisessa. He ovat usein rokotettavien lasten vanhempien tärkein tiedonlähde ja heidän rokotuksia koskevat tiedot ja 
taidot sekä asenteet ovat keskeisessä roolissa. Koulutuksella ja kansallisten asiantuntijoiden, kuten THL:n tarjoamalla tuella voidaan vaikuttaa 
ammattilaisten mahdollisuuksiin ja motivaatioon edistää väestön rokotussuojaa. Kansalaisten rokotuksiin liittyviä huolenaiheita voidaan vähentää helposti 
saavutettavalla, tutkimusnäyttöön perustuvalla ja ymmärrettävällä informaatiolla. Silti on tärkeää, että rokotuksen ottamisesta on myös tehtävä 
mahdollisimman helppoa ja vaivatonta, jotta riittävä tieto siirtyy käytännön toiminnaksi ja rokotusohjelma toteutuu tavoitteiden mukaisesti. (Schmitt ym. 
2007, 6.) 

Terveydenhuollon ammattilaisten yhteistyö eri sidosryhmien ja yhteistyökumppaneiden kuten esimerkiksi varhaiskasvatuksen kanssa on myös tärkeää. 

Tämä lisää luottamusta ja edistää kansallisen rokotusohjelman vaikuttavuutta. Sosiaali-ja terveydenhuollon rakenneuudistus tulee korostamaan yhteistyön 
merkitystä ja sitä, että jokainen palveluntuottaja pystyy tuottamaan laadukkaita, tutkimusnäyttöön perustuvia ja tasa-arvoisia palveluja myös kansallisen 
rokotusohjelman näkökulmasta. 

